
ĮVADAS
       Temos aktualumas. Personalo motyvavimas yra vienas iš aktualiausiai sprendžiamų klausimų įmonėse. Todėl įmonės vadovybė turi stengtis, kad darbuotojai atliktų pavestas užduotis, didintų darbo našumą ir jaustų pasitenkinimą savo darbu. Norint tai pasiekti, reikia skatinti darbuotojus gerai dirbti. Šiuo atveju geras pagalbininkas įmonės vadovams – tinkamas personalo motyvavimo modelių taikymas.
     Iki šių laikų buvo sukurta ir pasiūlyta ne vienas vakarietiškas motyvavimo modelis, tačiau daugėlis motyvavimo modelių nebuvo taikomi konkretiems sektoriams. Jie buvo formuojami atsižvelgiant į bendrą rinkos poreikį. Tema personalo motyvavimo modelis Lietuvos transporto paslaugų sektoriuje yra labai aktuali šiandien. Dar nesenai į tai buvo žvelgiama vienareikšmiškai neigiamu požiūriu, tačiau šiandieninėje darbo rinkoje susiklosčius nepalankiai ekonominei situacijai viskas kardinaliai pasikeitė ir tai tapo viena iš aktualiausiai gvildenamų temų. Kokį motyvavimo modelį pasirinkti, kaip jį pritaikyti, kad būtų tinkamas šiuolaikiniam personalui motyvuoti. Daugybės bankrutuojančių įmonių leido suprasti, kad keičiantis ekonominei situacijai šalyje ir pasaulyje, keičiasi ir motyvavimo modeliai kurie turi įtakos tinkamam motyvavimo priemonių pritaikymui.
      Temos problematika. Iki šiandieninių laikų kai kurios Lietuvos kelių transporto paslaugų įmonės siekė pritaikyti vakarietiškus personalo motyvavimo modelius neatsižvelgdamos į kultūrinius ir ekonominius skirtumus. Į šalies darbuotojų motyvavimo sistemas buvo mechaniškai įtraukiami vakarietiški motyvavimo modelių elementai ir Lietuvos kelių transporto paslaugų įmonės nespėjusios suvokti vienų valdymo koncepcijų, buvo privestos persiorentuoti į kitas. Labai greitai besikeičiančios rinkos sąlygos, sunki ekonominė padėtis, nuolatinė bankroto grėsmė, netobula įstatymų bazė, patirties gyvenimo rinkos sąlygomis stoka, sunkino ir ribojo racionalių motyvavimo modelių diegimo galimybes Lietuvos kelių transporto įmonėse. Įmonių vadovai bandydami perimti patirtį iš kitų valstybių, vangiai tačiau bandė naudoti užsienio šalių motyvavimo modelių elementus, tik ne visada sėkmingai. Žinių ir patirties, bei pačių tinkamų modelių stoka, Lietuvos kelių transporto įmonėse, yra viena svarbiausių problemų. 
     Taikant motyvavimo modelius, darbuotojų motyvavimą stiprinančių būdų įvairovė rodo šios problemos svarbą sprendžiant įvairius įmonių gyvavimo klausimus. Taigi, šiuolaikiškesnis vadovų mąstymas suteiktų daugiau galimybių diegti tam tikrus darbuotojų motyvavimo modelius, būdingus jų vadovaujamoms įmonėms, priklausančioms nuo darbo pobūdžio, įmonės tipo ar vadovavimo stiliaus.
    Problemos ištyrimo lygis. Nuo XIX a. pradžios darbuotojų motyvavimas įveikė ne vieną istorinės ir konceptualiosios raidos etapą, kai vyravo tam laikotarpiui būdinga mokslinė mintis. XX a. aštuntajame – devintajame dešimtmečiais, susikūrus turinio ir proceso  motyvacijos kryptims, mokslininkai daugiau dėmesio skyrė motyvavimo teorijų raidos analizei, tačiau ne motyvavimo modeliams. Žinoma buvo siūlomi vakarietiški. motyvavimo ir elgsenos modelių elementai, tačiau metodologiniu požiūriu tai buvo skirtingos valdymo koncepcijos. Tiesa dauguma siūlomų modelių buvo skirti bendrinei rinkai, neatsižvelgiant į įmonės veiklos sritį ar tipą. Šiandieninėje visuomenėje stipriai keičiantis rinkos sąlygom keičiasi ir žmonių motyvavimo principai, bei modeliai. Tačiau modeliams nespėjus modifikuotis atsirado didelė niša, dėl kurios priežasčių senieji personalo motyvavimo modeliai tapo ne visiškai tinkami. Tam buvo pasiūlytas modelis tinkantis Lietuvos kelių transporto paslaugų sektoriaus įmonėms.
     Tyrimo objektas. Personalo motyvavimo modelis Lietuvos kelių transporto paslaugų sektoriuje.
     Darbo tikslas – sukurti personalo motyvavimo modelį Lietuvos kelių transporto paslaugų įmonėms. 

     Darbo tikslui įgyvendinti buvo iškelti tokie uždaviniai:
· Pateikti motyvavimo modelių teorines koncepcijas;
· Atlikti rinkos apžvalgą Lietuvos kelių transporto paslaugų sektoriuje;

· Atlikti tyrimą Lietuvos kelių transporto paslaugų įmonėse apie personalo motyvavimo  priemonių taikymą, bei jų integraciją į modelį;
· Pateikti personalo motyvavimo modelį Lietuvos kelių transporto paslaugų sektoriaus įmonėms.
     Tyrimo metodai. Iškeltiems uždaviniams įgyvendinti tyrimas buvo atliktas remiantis moksline literatūros tyrimo analize, logine lyginamąja analize, anketine apklausa, bei  statistine tyrimo rezultatų analize.
     Tyrimo teorinis reikšmingumas. Personalo motyvavimo modelių koncepcija leido ištirti įvairių personalo motyvavimo modelių privalumus ir trūkumus. Į tai žvelgiant teoriniame kontekste, nei vienas iš personalo motyvavimo modelių nėra visapusiškai tinkantis Lietuvos kelių transporto sektoriui. Todėl tinkamo personalo motyvavimo modelio pritaikymas Lietuvos kelių transporto paslaugų sektoriaus įmonėms yra būtinas.

     Tyrimo praktinis reikšmingumas. Pateiktas personalo motyvavimo modelis tinkantis Lietuvos kelių transporto paslaugų sektoriui. Modelio pritaikymo galimybės galimos įvairaus tipo kelių transporto paslaugų įmonėms. Tačiau modelio taikymas siūlomas mikro ir smulkiose kelių transporto įmonėse, kadangi jose visiškai nėra taikomi motyvavimo modeliai, principai ar priemonės.
1. PERSONALO MOTYVAVIMO MODELIŲ TEORINĖ ANALIZĖ
1.1 Motyvacijos sąvokų teorinė interpretacija
        Kiekviena žmogaus veikla, kiekvienas poelgis turi tam tikrą tikslingumą net kai mes jo pakankamai aiškiai nesuvokiame. Labai dažnai žmogaus veiksmų kryptį lemia pasąmonės procesai, kurių viena svarbiausių dalių yra tam tikras rezultatas, tikslas arba motyvas. Veiklos tikslo buvimą, jo siekimą ir nusako motyvacijos sąvoka. Tačiau atsižvelgiant į tai, kad vieni žmonės dirba daugiau už kitus arba labiau stengiasi, yra faktas. Dėl to menkesnių gabumų žmonės gali pasiekti geresnių rezultatų, nei jų labiau apdovanoti kolegos. Dėl šios priežasties žmogaus darbas priklauso ne tik nuo gebėjimų, bet ir nuo motyvacijos. Motyvacija jau seniai domisi vadovai ir vadybos teoretikai ir ją sieja su organizacijos tikslų pasiekimu, veikiant jos darbuotojus.

      Motyvacijos sąvoka kilusi iš lotynų kalbos movere „judėti, versti“. Motyvavimas suprantamas kaip judėjimo, veiklos priežastis, kuri skatina mus veikti, daryti [11].
·   Motyvas –  veiklos priežastis, susijusi su objektyvių poreikių patenkinimu. Motyvas yra skatinamoji priežastis, veiksnys, įrodymas, argumentas, vidinis veiksnys, skatinantis kokia nors veiklą [11].
· Motyvavimas – darbuotojų motyvacijos poveikis [12]. 

· Motyvuotas – pagrįstas, įrodytas argumentais [12].
· Poreikis – vidinė žmogaus būsena, kurią sukelia ko nors stoka [5].
· Atlygis – visa tai, ką žmonės vertina. Atlygį galima išskirti į vidinį atlygį kurį žmogui suteikia darbo procesas, jo rezultatas, bendravimas su kolegomis, bei išorinį atlygį, kurį suteikia organizacija (darbo užmokestis, pripažinimas, įvairios privilegijos ir pan.) [4].

· Valentingumas – santykinio pasitenkinimo ar nepasitenkinimo spėjimo laipsnis gavus atlyginimą [19].

· Lūkesčiai – tai sąvoka, kuria apibūdinami pageidaujami būsimojo įvykio rezultatai –pasekmės [19].   
         Pirmoje lentelėje pateikta penkiolikos Lietuvos, bei užsienio autorių motyvacijos – motyvavimo sąvokų apibrėžimai. Kaip kiekvienas iš autorių individualiai supranta ir argumentuotai grindžia suvokimą kas yra motyvacija. Autoriai B. Leonienė, A. Gučas, L.Jovaiša motyvaciją interpretuoja, kaip asmenybės vidinę paskatą, sukeliančią asmeninio tikslo siekimą. Kiti autoriai, kaip D. R. Gilbertas, E. Morrisas motyvaciją įvardina, kaip įmonės vadovų psichologinį įrankį kurio pagalba iš darbuotojo gali pareikalauti maksimalių rezultatų su minimaliomis sąnaudomis. 
	AUTORIAI
	MOTYVACIJOS SĄVOKOS

	J. Stoneris
	Motyvacija – psichologinė savybė, lemianti asmens įsipareigojimo laipsnį. Į ją įeina veiksniai, sukeliantys, nukreipiantys ir palaikantys žmogaus elgesį tam tikra įsipareigojimo kryptimi [38]

	S. P. Robbinsas
	Motyvacija – noras kažką padaryti ir jį lemia veiksmo galimybė patenkinti poreikį [33]

	Gučas
	Motyvacija – visos vidinės ir išorinės sąlygos, skatinančios individo aktyvumą, lemiančios jo pastangų intensyvumą ir pastovumą

	G. Cuendetas
	Motyvacija yra sąmoningai ir nesąmoningai kylanti energija, kuri veikia individo ryšius su sąlyga jo elgesio darbe orientaciją ir pokyčius

	D. G. Myersas
	Motyvacija – poreikis ar troškimas, kuris teikia elgesiui energijos ir nukreipia jį į tikslą

	N. L. Gagensas ir D. S. Berlinersas
	Motyvacija – perkelia mus iš nuobodulio į susidomėjimą ir teikia mums energijos, bei daro mūsų veiklą kryptingą

	E. Morris
	Motyvaciją galima apibūdinti kaip rezultatų iš žmonių gavimą arba kaip išgavimą iš žmonių visa, kas įmanoma

	V. R. Vesninas
	Motyvacija – sąlygų ir motyvų sistemos sukūrimas, darančios įtaką žmogaus elgesiui, nukreipiančios jį organizacijai palankia kryptimi, reguliuojančios jo intensyvumo ribas, skatinančios bendradarbiavimą, užsispyrimą ir stengiamasi siekti užsibrėžto tikslo

	L. Marcinkevičiūtė
	Motyvacija – procesas, kuris prasideda nuo įsisąmoninto, bet nepatenkinto poreikio, kuris sąlygoja tikslingą veiklą. Taip pasiekiamas poreikio patenkinimas, iš kurio kyla naujas, nepatenkintas poreikis [23]

	R. E. Freemanas
	Motyvacija – vienas iš kelių veiksnių, sąlygojančių asmens veiklos rezultatus. Taip pat svarbūs tokie veiksniai kaip sugebėjimai, ištekliai ir sąlygos, kuriomis tai atliekama. Tačiau motyvacija nėra pastovi būsena, todėl ją reikia periodiškai papildyti

	D. R. Gilbertas
	Motyvacija – priemonė, kurios padedami vadovai gali sutvarkyti darbo santykius organizacijose

	A. Šalčius
	Motyvacija – tam tikra individo elgsena, veiksmai, tikslinga veikla, skatinama įvairių motyvų

	V. Legkauskas
	Motyvacija – vidinių procesų, skatinančių ir nukreipiančių veiklą visuma

	L. Jovaiša
	Motyvacija – asmenybės veiklos, bei elgesio vidinių reguliatorių vyksmas

	B. Leonienė
	Motyvacija – poreikis arba vidinė paskata, skatinanti veikti siekiant tam tikro tikslo [22]



     Iš 1 lentelėje pateiktų 15 skirtingų užsienio ir Lietuvių autorių motyvacijos sąvokų galima teigti, kad yra išskiriami du požiūriai. Pirmuoju požiūriu autoriai E. Morris, R. E. Freemanas ir kiti teigia, kad motyvacija, tai išorinis individo skatinimas, tai gali būti ekonominės ir kitos skatinimo priemonės. Tačiau kitų autorių, kaip B. Leonienė, L. Jovaiša, S. P. Robbinsas ir kt nuomone motyvavimas suprantamas, kaip vidinė individo paskata. 
       Manyčiau, tikslingiausiai ir visapusiškai motyvacijos sąvoką apibrėžia autorius J. Stoneris. Jo teigimu, motyvacija tai psichologinė savybė, lemianti asmens įsipareigojimo laipsnį. Į ją įeina veiksniai, sukeliantys, nukreipiantys ir palaikantys žmogaus elgesį tam tikra įsipareigojimo kryptimi [41]. Iš to galime daryti prielaidą, kad individą motyvuoja pačio psichologinė būsena, kuri yra paveikta tam tikrų motyvavimo priemonių, bei noras įvykdyti įsipareigojimus, tam kad būtų jaučiamas vidinis pasitenkinimas.
1.2 Ankstyvųjų ir šiuolaikinių motyvacijos teorijų palyginamoji analizė
       Darbuotojų motyvacija yra sudėtingas reiškinys, todėl jam paaiškinti sukurta daug motyvacijos teorijų. Motyvacijos teorijos siekia paaiškinti, kokius tikslus nori pasiekti individai, kokie jų poreikiai, kokios jų elgesio alternatyvos. Pagal tai, grindžiamas žmogaus elgesys darbe. Motyvacijos teorijų tikslas yra paaiškinti, kokius tikslus nori pasiekti individai, kokias veiklos alternatyvas jie mato ir kokie yra jų poreikiai. Motyvacijos teorijos skirstomos į dvi pagrindines kryptis: Turinio teorijos aprašo, kas duoda žmogui impulsą elgtis tam tikru būdu ir proceso teorijos kurios parodo, kaip skatinamas žmogaus elgesys.
      Turinio teorijos yra statiškesnės, o proceso – dinamiškesnės. Aiškinant darbuotojų motyvaciją, turinio teorijose pirmiausia domimasi konkrečių poreikių prigimtimi ir struktūra, taigi – motyvų ir motyvacijos turiniu, o procesų teorijose – poreikių ir motyvų realizavimu ir galiausiai konkrečiais elgesio būdais, taigi – poreikių transformacija elgsenoje [21, 16].

      Kadangi, motyvacijos teorijų yra daug ir įvairių 2 lentelėje pateikiamos populiariausios ir reikšmingiausios autorių motyvacijos teorijos, pradedant ankstyvosiomis ir baigiant šiuolaikinėmis motyvacijos teorijomis. Kiekviena iš jų, kaip motyvacijos teorija turi privalumų ir trūkumų, praktikoje pritaikomų ir nepritaikomų teiginių ar neiginių. Vienas pagrindinių autorių A. Maslowas padėjo pagrindą formuojant motyvacijos teorijas. Ne vienas iš autorių remdamasis A.Maslowas poreikių herarchija suformavo ir iškėlė savo motyvacijos teorijas, kurias bandė taikyti ir argumentuoti, kad tai viena iš geriausių teorijų. Tačiau galima drąsiai teikti, kad nei viena iš 2 lentelėje pateiktų teorijų nėra tobula. Kiekviena iš jų taikoma individualiems atvejams ir poreikiams. Praėjus ne mažam laikui nuo ankstyvųjų iki šiuolaikinių motyvacijos teorijų, jos gerokai modifikavosi ir prisitaikė prie šiandieninės visuomenės. Žinoma, negalima sakyti, kad jos yra geresnės ar priimtinesnės, tačiau bandoma kitaip suprasti, pateikti ir motyvuoti šiandieninėje rinkoje esančius darbuotojus. Kadangi  keičiantis požiūriui į šiandieninį darbuotoją yra žvelgiama ne, kaip į darbo įrankį uždirbantį įmonei pinigus, o kaip į įmonės vieną 


	MOTYVACIJOS TEORIJA
	AUTORIUS
	MOTYVACIJOS TEORIJOS TEIGINIAI
	MOTYVACIJOS TEORIJOS PRIVALUMAI
	MOTYVACIJOS TEORIJOS TRŪKUMAI

	POREIKIŲ HIERARCHIJA
	A. MASLOWAS
	Patenkinus žemesnio lygio poreikius, automatiškai kyla noras patenkinti aukštesnio lygio poreikius.

Poreikis neturi būti absoliučiai ir visiškai patenkintas, kad atsirastų aukštesnis už jį poreikis.

Deficitiniai poreikiai patenkinami išoriniu veiksnių dėka, o augimo ir tobulėjimo poreikių patenkinimas priklauso nuo paties asmens ir jo savybių [25]
	Tobulėjant žmogui, didėja jo potencialios galimybės, vadinasi saviraiškos poreikis negali būti visiškai patenkintas.

Kai kurie poreikiai, kol jie nepatenkinti yra stipresni už kitus.

Teorija iškėlė nemažai klausimų apie poreikių tenkinimo galimybes.

Poreikių hierarchijos idėja leidžia geriau suprasti žmogaus motyvaciją
	Gyvenime tokia poreikių eilė ne visuomet pastovi.

Hierarchija šiek tiek savavališka.

Neaišku ar ši poreikių tvarka bendra visiems individams.

Aukštesniųjų poreikių patenkinimas yra gerokai sudėtingesnis ir reikalauja daugiau išankstinių sąlygų nei žemesnių poreikių patenkinimas.

Pasiekus tam tikrą piramidės lygo kelias atgal nenumatytas.

Neaišku, kodėl kai kurie individai, būdami patenkinti viename lygyje, nėra motyvuoti aukštesnio lygio poreikių

	DVIEJŲ VEIKSNIŲ TEORIJA
	F. HERZ 

BERGAS
	Pagrindinė darbo motyvacija atsiranda suvokiant asmeninius laimėjimus ir asmenybės atsakomybės augimą.

Ekonominės paskatos  nemotyvuoja dirbančiuosius, bet tik leidžia susitaikyti su alinančiu darbu.

Geranoriškai vadovai negali visiškai kompensuoti darbinio intereso nebūvimo.

Darbo užduočių turinys veikia motyvuotai.

Darbu restruktūrizavimas maksimaliai padidintų darbininkų  gebėjimą siekti tikslų.

Darbo projektavimas didina darbo motyvaciją [21]
	Galimybė savarankiškai priimti sprendimus.

Išplečiamos darbuotojų  veiklos ribos, darbas pertvarkomas taip, kad teiktų didesnį pasitenkinimą.

Suformuoti pasiūlymai,

Kaip padaryti turtingesnes pasikartojančias užduotis.

Mokslininkas nurodė stiprų koreliacinį ryšį tarp pasitenkinimo darbu ir darbo našumo
	Autorius neįvertino, jog tas pats veiksnys gali nulemti vienu žmonių pasitenkinimą darbu, kitų – nepasitenkinimą.

Darbo turinio koncepcija sėkmingai taikoma daugeliu atveju, tačiau ji tinka ne visiems žmonėms motyvuoti.

Darbo aplinkos ir motyvuojantys  veiksniai gali būti stimuliavimo šaltiniai ir priklauso nuo konkrečių  žmonių poreikių.

Higieniniai ir motyvuojantys veiksniai kaip atskiri, nepriklausomi veiksniai, esantys skirtingoje plotmėje.

Per daug supaprastinami pasitenkinimo ir nepasitenkinimo darbu šaltiniai, kurie labai kompleksiški, bei pasitenkinimo ir motyvacijos ryšys

	TEISINGUMO TEORIJA
	J. S. ADAMS
	Teisingumo pojūtis gimsta tada, kai lyginamosios proporcijos sutampa.

Negatyvus neteisingumas mažiau toleruojamas nei pozityvus.

Pozityvus neteisingumas mažiau patrauklus, nei teisingas atlygis.

Žmones subjektyviai nustato idėjų pastangų (darbo sąnaudų) atlygio santykį [21]
	Teorija verčia atsakingus vadovus paruosti informatyvias, aiškiais kriterijais pagrįstas vertinimo sistemas, motyvuojančias personalą įgyvendinant organizacijos tikslus ir gauti teisinga atlygi.

Esant lygioms normoms netgi mažesniam atlygiui, žmogus jaučia teisingumą.

Vadovams leido suvokti, kompanijos personalo lūkesčius, susieti darbuotojų pastangas su vidiniu ir išoriniu atlygiu.
	Sureikšminti savo pastangas ir  kartu sumenkinti  kitu darbuotojų indelį.

Darbuotojai beveik visada gauta atlygi lygina su kitų žmonių atlygiu.

Atlygis darbuotojo nuomone, neatitinka darbo sąnaudų.

Darbuotojai nebus tikri, kad jų darbas atlyginimas teisingais jie stengiasi sumažinti darbo sąnaudas

	LŪKESČIŲ TEORIJA
	V .VROOMAS
	Motyvacija aprašoma, kaip jėga susidedanti iš trijų kintamųjų: lūkesčių, instrumentalumo, valentingumo.

Atlygį visuomet būtina siekti su veikla, naudinga organizacijai.

Būtina įvertinti kiekvieno darbuotojo lūkesčius.

Atlygis visada turi atsispindėti darbuotojo pastangas atliekant užduotį [21]
	Žmonės priima sprendimus ir veikia daugiau dėmesio skirdami ateities įvykiams nei praeities rezultatams
	Visi žmonės yra skirtingi ir visiems taikant tuos pačius metodus nebus gauta laukiamo teigiamo rezultato.

Apvilti pripažinimo lūkesčiai silpnina pasiekiamų instrumentalumą, o pastiprinimas gali prarasti savo valentingumą

	POREIKIŲ TEORIJA
	D. MC
CLELLANDAS
	Iškeliami trys svarbiausi žmogaus poreikiai: pasiekimo, galios ir bendrumo. Kiekvienas turi šiuos poreikius, tik skiriasi jų kombinacijos.

Poreikį galima formuoti, stiprinti.

Pasiekimų poreikis sudaro asmenybes pagrindą.

Galios poreikis turi būti nukreiptas organizacinei veiklai gerinti.

Turi būti silpnas bendravimo poreikis, nes kitaip galios poreikis gali būti nukreiptas i žmones o ne i rezultatus.

Žmogus turi turėti labai stipria savikontrolę [21]
	Sukurtas seminarų ciklas vadovams stiprinti pasiekimų poreikiams.

Keliami sau aukštesni nei vidutiniai reikalavimai.

Žmonėms reikalingas grįžtamasis ryšys, todėl jie dažniausiai ir renkasi sritis, kuriose rezultatas greitas ir tikslus.

Darbuotojai pasižymi darboholizmu: sunku atidėti darbą, jie tiesiog įsitraukia į darbą.

Mėgsta prisiimti atsakomybę.

Svarbu pritarimas, kitų nuomone.

Darbuotojams svarbi nuomonė tų, kuriuos jie vertina
	Keliami tikslai su maža rizika.

Be galo susirūpinę kitais žmonėmis (santykiais, jausmais, žmogiškaisiais faktoriais).

Jautrus socialinio pageidaujamumo efektui.

Sunku pirmiesiems pasakyti nuomonę

	PENKIŲ KINTAMŲJŲ TEORIJA
	L. W. PORTERIS IR E. E. LAWLERis
	Atskyrę išorinį ir vidinį atlyginimą.

Paprasčiausias būdas užtikrinti vidinį atlyginimą, sudaryti geras darbo sąlygas, duoti aiškias užduotis.

Išorinis atlyginimas priklauso nuo paties darbo, kurį suteikia organizacija 
	Atsižvelgiama i pastangas, suvokimą, rezultatus, atlyginimą į pasitenkinimą.

Tai kompleksine teorija, apimanti vilčių ir teisingumo teorijų elementus
	Rezultatyvus darbas pats savaime sąlygoja pasitenkinimą

	ERG TEORIJA
	C. ALDER

FERIS
	Autorius suskirsto: E-egzistencijos (existence) poreikiai (fiziologiniai ir saugumo); R-santykių (relatendess) poreikiai (priklausomumo ir pagarbos); G-augimo (growt) poreikiai (saviraiškos).

Ši teorija teigia, kad pirmoje pakopoje yra egzistencijos poreikiai, kurie atitinka ir Maslow fiziologinius poreikius, materialinę saugumo poreikių dalį. Antra pakopa – giminystės poreikiai. Ji apima saugumo (žmonių tarpusavio santykius) ir socialinius poreikius. Viršuje yra augimo poreikiai, kuriuos sudaro pagarbos ir saviraiškos poreikiai [40]

	Autorius teigia, kad, visos 3 poreikių grupės gali veikti vienu metu. Be to, ši teorija teigia, kad nėra tokios griežtos poreikių hierarchijos, kad žemesniojo lygio poreikiai turėtų būti patenkinti, prieš patenkinant aukštesniojo lygmens poreikius. Individas gali siekti augimo poreikių patenkinimo, net jei ir nepatenkinti egzistencijos ar giminystės poreikiai.
	ERG teorijos trūkumai, kad patenkinus žemesnio lygio poreikius, jie tampa mažiau svarbūs ir nebemotyvuoja individo, o aukštesniojo lygmens poreikiai tampa dar svarbesni

	X IR Y TEORIJA
	D. MC

GREGORIS
	Autorius X teorijoje teigia, kad:

Žmones dirbti nemėgsta ir darbo vengia.

Darbuotojai neturi ambicijų ir atsakomybės yra tingus ir nepatikimi.

Darbuotojus reikia kontroliuoti.

Pagrindinis tokių žmonių poreikis-saugumas.

Autorius Y teorijoje teigia, kad:

Žmonės mėgsta dirbti.

Žmonės siekia atsakomybės.

Jie nenori būti kontroliuojami.

Darbuotojai siekia patenkinti socialinius ir saviraiškos poreikius [40]

	Teorija yra universali, tačiau tuo pačiu dviprasmiška. Į darbuotoją žvelgiama pro dvejopą prizmę. Tiesk iš teigiamos pusės tiek ir iš neigiamos pusės, o tai padeda pažvelgti ir suvokti motyvacijos reikšmę

	Teorija X yra labai pesimistiška ir mažai teigama.

Teorija Y yra labai optimistiška, tačiau daygėlis teiginių nėra tikslingai taikomi praktikoje. Teorijoje jaučiamas konkretumo trūkumas motyvuojant darbuotojus, kaip asmenybes


	PASTIPRINIMO TEORIJA
	B. F SKINNERIS
	Požiūris i motyvaciją grindžiamas pasekmių dėsniu [21]

	Kompleksas praktiškų metodu padedančių vadovams keisti pavaldinių elgseną.

Stengiamasi užbėgti įvykiams už akių, kad vėliau būtų gaunamas tinkamas rezultatas. (Motyvacija įvyksta iki atlikto darbo)

	Išankstinė motyvacija, ne visuomet tinkama priemonė, mat išankstinis motyvavimas gali individo nemotyvuoti iki galutinio darbo rezultato

	PROCESINĖ TEORIJA
	PORTERIS-LAURERAS
	Procesinės teorijos tiria, kaip žmogus paskiria savo pastangas tikslų pasiekimui ir kokį elgesio tipą jis pasirenka. Procesinės teorijos nepaneigia poreikių egzistavimo, bet laiko, jog žmogaus elgesį apibrėžia ne tik jie. Pagal procesinės teorijas žmogaus elgesys yra pirmiausia laukimo ir suvokimo funkcija, taip pat surištų su tam tikra situacija pasekmių ir pasirinkto elgesio tipu [21]

	Procesinės teorijos privalumas yra tai, kad individų poelgiai yra jų laukimo ir suvokimo, bei pasirinktos elgsenos galimų pasekmių funkcijos, stengiamasi paaiškinti, kaip veikia motyvacinis procesas, kaip jis vystosi ir iššaukia specifinį elgesį
	Procesinės teorijos trūkumai yra tai, kad darbuotojas pats renkasi ir paskirsto savo pastangas tikslų pasiekimui, nors darbdavio  motyvuotas darbuotojas turėtu eiti ta linkme, kuria nori ne jis pats, o darbdavys


      Atlikus motyvacijos teorijų apžvalgą, bei analizę, palyginus skirtingų autorių siūlomų teorijų privalumus ir trūkumus galima teigti, kad didžiausi prioritetai teikiami E. E Lawlerso ir L. W. Porterio penkių kintamųjų teorijai. Mokslininkai akcentuoja dvi dedamąsias: vidinį atlygį ir išorinį atlygį. Būtent šie komponentai yra svarbiausi nulemiantys individo elgesį, bet kurioje veikloje. Autorių požiūriu, pasiekti rezultatai priklauso nuo darbuotojo įdėtų jėgų ir charakterio ypatumų, taip pat nuo jo vaidmens organizacijoje. Ši teorija nustato atlyginimo ir rezultato ryšį, tai yra žmogus patenkina savo poreikius, kai jis už pasiektus rezultatus apdovanojamas. Viena iš svarbiausių E. Lawlerso – L. Porterio išvadų yra rezultatyvus darbas kuris suteikia pasitenkinimą. Pasak jų, baigto darbo jausmas sukelia pasitenkinimą ir turi įtakos tolesniam rezultatyvumui. Galima akcentuoti, kad autoriai įrodė, jog didelis rezultatyvumas yra visiško pasitenkinimo priežastis, o ne jo pasekmė. 
1.3 Motyvavimo priemonės sisteminiu požiūriu
        Motyvavimo priemonės nevienodai motyvuoja skirtingus darbuotojus. Tai, kas yra be galo svarbu viršininkui, nebūtinai yra taip pat svarbu ir jo pavaldiniui, todėl norėdami motyvuoti savo darbuotojus darbdaviai turėtų periodiškai kalbėtis su savo darbuotojais ir išsiaiškinti, ar darbuotojai patenkinti savo darbu.  Motyvavimo procesas turėtų būti partnerystė tarp darbdavio ir darbuotojo. Pirmiausia darbdavys turėtų išanalizuoti darbuotojų poreikius bei motyvus, skatinančius juos geram darbui, bei atsižvelgiant į įmonės finansinę būklę, darbuotojų užimamas pareigas, darbo stažą ir atliekamo darbo kokybę, parinkti tinkamiausias motyvavimo priemones. Vienos iš galimų personalo motyvavimo priemonių pateiktos 1 lentelėje.





                1 pav. Motyvavimo priemonės [43]

· Ekonominės motyvavimo priemonės. Daugumai žmonių pagrindinis motyvas dirbti organizacijoje – už darbą gaunama pinigų suma. Deja, ne visada suprantama, kad pinigai skatina žmogų veikti tik kaip laukiamas ir norimas atlyginimas, taigi tik tol, kol patenka į skatinimo rankas. Patekę žmogui, jie nukreipia pastangas geriausio jų panaudojimo link. Galima teigti, kad žmogaus veiklą organizacijoje skatina ne patys pinigai, o jų gavimo taisyklės. Taigi įmonėje turi būti aiškiai ir tiksliai apibrėžtos mokėjimo už darbą taisyklės ir jos tūrėtų būti  žinomos visiems organizacijos nariams.
      Darbo užmokesčio sistemos skatinamasi poveikis priklauso ne tiek nuo jos teorinio pagrįstumo, kiek nuo to, kaip ją vertina skatinamieji. Net ir pati tobuliausia ir tiksliausia darbo apmokėjimo sistema neskatins žmogaus įtemptai dirbti, jei jam atrodys neteisinga ir nepakankamai vertinanti jo pastangas. Taigi visos darbo apmokėjimo sistemos turi būti rengiamos ne tik atsižvelgiant į skatinamųjų nuomonę, bet ir dalyvaujant jiems sistemos kūrimo procese. Yra žinomos dvi pagrindinės darbo užmokesčio sistemos: vienetinė ir laikinė:
· Vienetinės sistemos pagrindas – darbo atlygis už vieną produktą. Darbo užmokestis apskaičiuojamas padauginus per tam tikrą laikotarpį pagamintų produktų skaičių iš vienetinio įkainio.Tokia sistema skatina darbuotoją pagaminti kuo daugiau, taigi kelia darbo našumą [17, 29].

· Laikinės darbo užmokesčio sistemos pagrindas – laikinis darbo atlygis už darbo laiką (dažniausiai valandą). Jei vietinės sistema remiasi konkrečiais darbo rezultatais, tai laikinė – darbuotojo darbo laiku [17, 29].

      Ekonominės motyvavimo priemonės pagrįstos tuo, kad panaudojant juos gerinama žmonių padėtis. Jie gali būti tiesiogiai motyvuoti – tam tikra pinigų suma arba netiesiogiai – papildomas laisvas laikas, kuris leis papildomai dirbti ir kitoje vietoje. Beveik pagrindinis tiesioginės ekonominės motyvacijos forma – darbo užmokestis už pagrindinį darbo atlikimą. Dažniausiai darbo užmokestis priklauso nuo užimamų pareigų, kvalifikacijos, darbo stažo, darbo kokybės, tačiau jį dar veikia ir rinkos faktoriai, tai yra darbo pasiūla ir paklausa, įstatiminės normos ir panašiai.

      Šalia pagrindinio darbo užmokesčio, gali būti mokamas ir papildomas, priskaičiuojamas už profesionalumą, kvalifikaciją, įgūdžius ir kt. Kartais darbo užmokestis gali būti netiesioginis, t.y egzistuoja įvairios nuolaidos, kurios praktikoje labai padidina individo pajamas. Darbo užmokesčio lygis leidžia formaliai įvertinti darbuotojo indėlį ir galutinius rezultatus, profesionalumą, kvalifikaciją [35].

      Kaip jau buvo minėta, ekonominės motyvavimo priemonės turi priklausyti ne tik nuo firmos specifikos, bet ir nuo darbuotojų specializacijos žr. 3 lentelėje siūlomi galimi įvairių personalo grupių ekonominės motyvavimo priemonės.

     Ne visi ekonominio skatinimo metodai motyvuoja darbuotojus, tačiau egzistuoja keletas teiginių, apie premijas, kurie nėra susiję su firmos specifika ir yra universalūs. Jais ir turėtų vadovautis vadovas diegdamas ekonomines  motyvavimo priemones.

3 lentelė. Įvairių personalo grupių galimos ekonominės motyvavimo priemonės [35]
	PERSONALO GRUPĖ
	ATLYGINIMAS

	PARDAVIMŲ GRUPĖ
	Komisiniai nuo pardavimų kiekio
Individuali premija už asmeninį indėlį į bendrą pelną
Grupinio dalyvavimo pelne sistema
Aukštesnių pareigų su didesniu atlyginimu suteikimas

	DARBININKAI
	Vienetinis darbo apmokėjimas
Premijos už darbo atlikimą anksčiau laiko
Premijos už viršvalandžius
Premijos nuo įmones pelno

	SEKRETORIUS
	Premijos už viršvalandžius
Premijos nuo įmonės pelno
Paaukštinimas iki biuro vadovo

	VADOVAS
	Premijos už viršvalandžius
Premijos nuo įmonės pelno
Paaukštinimas


· Premijos negali būti bendros ir dažnos, nes tokiu atveju darbuotojai jas suvoks kaip savaime suprantamą dalyką;

· Premija turėtų būti susijusi su asmeniniu darbuotojo indėliu, nepriklausomai nuo to ar darbas individualus ar grupinis;

· Turi egzistuoti našumo padidėjimo „išmatavimo“ būdas;

· Darbuotojas turi jausti, kad premija priklauso nuo papildomų pastangų;

· Psichologinės (moralinės) motyvavimo priemonės. Organizacijoje pripažinimo ir pagarbos poreikį tenkina moralinis skatinimas. Moralinės paskatos, nesusijusios su aiškiomis pamatuojamomis ir įvertinamomis vertybėmis, jos būna labai vertinamos vyresnio amžiaus ir kūrybinį darbą dirbančių žmonių. O jei dar paremiamos kokiu nors materialiu ženklu raštu, nuotrauka, straipsniu ar kita, turi didžiulę išliekamąją vertę. Visos moralinės paskatos skirstomos į  dvi grupes: efektinė ir sukauptinė.

   Efektinės paskatos - taikomos už aiškius rezultatus, svarbius organizacijai konkrečius veiksmus ir  pan. Norint gauti šią paskatą reikia aiškaus nuopelno. Tačiau skatinti reikia ne tik kartą ar kitą pasižymėjusius darbuotojus, bet ir tuos, kurie sąžiningai atlieka kasdienines savo pareigas, nes tam dažnai reikia daug didesnių pastangų. Sukauptinių paskatų grupę sudaro pagrindinės sąlygos: darbo stažas, įsipareigojimų vykdymo trukmė, laikas, ir kt. Kadangi žmogui būdingas poreikis tobulėti, puikus darbo skatinimo veiksnys – teikiama galimybė tobulinti įgūdžius ir gilinti žinias. Specifinės moralinio skatinimo formos yra pagyrimas ir kritika [19].
      Pagyrimas turi sekti po kiekvieno konkretaus ir sėkmingo pavaldinio veiksmo, tegul net ir menkiausio, bet padedančio įmonei siekti jos tikslų. Tuo pat metu reikia stengtis, kad pagyrimai būtų realūs, bet ne per dažni. Nes per dažnai giriant žmogų, tai nebebus taip efektyvu. Nepagirtas, ypač už gerą darbą, darbuotojas bus nemotyvuotas. Pagyrimams būtina turėti tegul ir neafišuojamus, bet konkrečius kriterijus, Pavaldiniai juos turėtų žinoti. Tačiau ši moralinio skatinimo forma taikoma labai retai. Vadovai tik kartais pagiria darbuotojus, o padėka beveik nereiškiama.

      Už neigiamus veiksmus ir pavaldiniai, ir vadovai gali ir turi būti kritikuojami, t.y vertinami neigiamai, pabrėžiant darbo trūkumus. Priklausomai nuo situacijos, kritika gali būti pačių įvairiausių formų: beasmenė (neskelbiant vardų ir pavardžių), priekaištaujant, kad žmogus apvylė kitus, gali būti ironiška, su nuostaba, pateikiama kaip įspėjimas. Kritika nukreipta ne tik išsiaiškinti darbuotojo darbo trūkumus ir stimuliuojanti juos taisyti, bet kartu turi suteikti visapusišką pagalbą. Todėl kritikuojant reikia laikytis tam tikrų taisyklių. Pirmiausia kritikuoti reikia geranoriškai atmosferoje, kuri sukuriama neakcentuojant kaltinimo, kritikuojamąjį reikėtų pagirti, pagarbiai elgiantis su jo asmenybe (kritikuoti reikia tik poelgius), nepiršti atkakliai savo nuomonės, viską argumentuoti ir pan. Negalima reikalauti pripažinti savo klaidas. Be to kritines pastabas geriausiai išsakyti akis į akį ir pabrėžti, kas pastebėta, trūkumai lengvai pataisomi. Bet kokia kritika turėtų būti suvokiama kaip pagalba, nukreipta pašalinti trūkumus. Darbuotojai neturi pykti kritikuojami, tačiau tuo pat metu gali ir ginti savo pozicijas.
· Teisinės motyvavimo priemonės. Teisiniai vadybos metodai žmogaus veiklos suaktyvėjimą skatina tik didesnės grėsmės akivaizdoje. Normaliai veikiančioje organizacijoje darbuotojas grėsmę gali pajusti labai retai. Savo skatinamuoju poveikiu teisiniai metodai yra labai svarbūs, nes įprastomis sąlygomis saugumo poreikis skatina žmogų prisitaikyti, vengti streso ir įtampos. Ateidamas į organizaciją žmogus prisiima tam tikrus įsipareigojimus, kurių savo valia  neprisiimtų, pasirengimas prisitaikyti prie organizacijos yra būtinas.

      Žmonės veikia gerokai efektyviau ir rezultatyviau, kai aiškiai supranta vaidmenį organizacijoje ir ryšius su kitais jos nariais. Jei tokie dalykai organizacijoje nebūtų iš anksto aiškiai nustatyti ir apibrėžti, žmonės dirba neefektyviai, kol patys sau neapsibrėžia. Kai organizacijos nariai neturi pakankamai informacijos, kad teisingai viską suprastų, kyla pavojus, kad gauti rezultatai gali nesutapti su naudingais organizacijai. Nario vaidmenį organizacijoje apibrėžiama taip: organizacijos struktūra, padalinių nuostatai, pareiginiai nuostatai [19, 29].

      Egzistuoja ir kitos vadybos priemonės, kurios aktyvina darbuotojus. Vienas iš tokių vadovo įsakymas, kuriuo darbuotojui pranešama konkreti užduotis ir jos atlikimo terminas. Gavęs įsakymą pavaldinys turi numatyti veiksmus, kaip atlikti užduotį laiku ir imti veikti. Taip dažniausiai ir atsitinka, jei užduotis nepažeidžiama kokių nors svarbių darbuotojo interesų. Taigi, prieš duodant darbuotojui paliepimą, reikėtų išsiaiškinti jo interesus organizacijoje. Jei yra pavojus, kad interesai skirsis – įsakymas reikia paremti kita priemone, galinčia įveikti interesų konfliktą, numatyti piniginę premiją ar kt. Kategoriškas įsakymas dažniausiai sukelia  savarankiškos asmenybės pasipriešinimą, tai reakciją į tariamą nepagarbą, į nereikalingą valdžios demonstravimą.

· Filosofinės motyvavimo priemonės. Viena iš svarbiausių  organizacijos personalo skyriaus funkcijų organizacijos kultūros – vertybių, santykių, bei elgesio normų, skiriančių organizaciją iš kitų kūrimas. Organizacijos kultūra – tai tos vertybinės orientacijos,  kurios kreipia kiekvieno organizacijos nario elgesį tam tikra linkme. Daugelio organizacijų tikslas formuoti savo organizacinės kultūros nuostatas. Kai kurias dalis eksponuoja matomose vietose, pagrindiniais teiginiais nuolat remiasi vadovai. Kadangi organizacijoje žmogus ne tik dirba, bet ir bendrauja, gilina savo žinias, tobulina įgūdžius, o vėliaus visa tai turi įtakos jo gyvenimui už organizacijos ribų, todėl organizacijos kultūros nuostatuose suformuojami labiausiai vertinamų ir netoleruojamų veiklos ir elgesio bruožų apibūdinimai. Būtent šių bruožų visuma daugelis organizacijų ir stengiasi pabrėžti savo unikalumą [19, 29].
       Iš pateiktų motyvavimo priemonių galima teigti, kad  tokia klasifikacija yra gana paini ir vienos ir tos pačios priemonės dažnai patenka į kelias grupes tuo pačiu metu. Remiantis materialine priemonių išraiška siūloma  motyvavimo priemones grupuoti į materialines ir psichologines. Jei materialinės priemonės yra realiai apčiuopiamos ir  jas galima išreikšti pinigine verte, tai psichologinės priemonės turi sunkiai apskaičiuojamą pinigais psichologinį poveikį. Pagal tai, ar materialinės priemonės išreiškiamos tiesioginėmis piniginėmis išmokomis ar ne, jos skirstomos į pinigines ir nepinigines motyvavimo priemones. 
1.4 Personalo motyvavimo modeliai ir jų pritaikymo galimybės Lietuvos kelių transporto paslaugų sektoriuje
      Iki šiol darbuotojų motyvavimo modeliams yra skiriamas nepakankamas dėmesys. Geriausiu atveju šalies įmonėse bandoma darbuotojus skatinti naudoti pavienes motyvavimo priemones. Skirtingų įmonių darbuotojams yra aktualūs skirtingi motyvai. Vadovai privalo žinoti, kad keičiantis darbo sąlygoms pavaldinių motyvai taip pat keisis. Motyvacinės veiklos galimybės padėtų vadovams asmenybės mechanizmus – motyvus nukreipti įmonių ir pačių darbuotojų labui. Vadovų veiklos tikslas – laiku pastebėti ir įvertinti darbuotojų motyvų kaitą, renkantis įmonės darbuotojų motyvavimo modelius.

      Įmonių darbuotojų motyvavimo modeliai turėtų apimti tuos motyvavimo elementus, kurie būdingi konkrečios įmonės vadovams ir darbuotojams. Yra išskiriamos dvi esminės darbuotojų motyvavimo modelių grupės: modeliai pagal vyraujančius darbuotojų motyvus ir modeliai pagal vadovavimo stilius  ir darbdavių galimybes.













2 pav. Personalo motyvavimo modeliai [23]
· Motyvavimo modeliai pagal vyraujančius darbuotojų motyvus. Pradėdami taikyti siūlomus darbuotojų motyvavimo modelius pagal vyraujančius darbuotojų motyvus, įmonių vadovai turėtų atlikti praktinius darbo motyvacijos tyrimus savose įmonėse, siekiant nustatyti, kokie darbo ir elgesio motyvai (saviraiškos, pagarbos, moraliniai ar materialiniai) vyrauja tarp darbuotojų ir kokios motyvavimo priemonės darbo užmokestis ar tikro atpildo noras už savarankišką darbą yra svarbesnės pavaldiniams.

      Vadovai, ištyrę įmonės darbuotojų prioritetus motyvus, galėtų taikyti šiuos motyvavimo modelius: modelį pagal saviraiškos motyvus, modelį pagal pagarbos motyvus, modelį pagal moralinius motyvus, bei modelį pagal materialinius motyvus.

· Motyvavimo modelis pagal saviraiškos motyvus. Pagrindu išlieka darbuotojų savirealizacijos poreikiai, kaip pagrindinė varomoji jėga. Save realizuojantiems darbuotojams reikalingi iššūkiai, atsakomybės ir pasididžiavimo jausmas jų darbe. Modelio valdymo strategija maksimizuotų realią atsakomybę ir suteiktų didesnę autonomiją dirbant. Su paprastinta kontrolė ir papildomi įgaliojimai, teigiamai motyvuotų įmonių darbuotojus. Šiame modelyje darbuotojai būtų motyvuojami naujomis ir sudėtingesnėmis užduotimis, su kuriomis anksčiau jie nebuvo susidūrę. Darbuotojams deleguojamos specifinės ir specializuotos užduotys įgalintų juos tapti specialistais.

      Modelio veikimas pagrįstas partnerystės, bendravimo santykių tarp vadovų ir pavaldinių susiformavimu. O tai reiškia, kad iš esmės keistųsi vadovų statusas, sprendimų priėmimo bei veiklos metodai. Pagrindiniu vadovų uždaviniu taptų efektyvus grupių veiklos koordinavimas, kuomet pati grupė sugeba spręsti problemas ir priimti sprendimus, susijusius su jos darbus. Savaime suprantama, tokiu atveju administraciniai vadovavimo metodai šiame modelyje nebūtų taikomi.









3 pav. Motyvavimo modelis pagal saviraiškos motyvus [23]
      Galima teigti, kad įmonių vadovai naudodami šį modelį, ieškotų būdų, kaip panaudoti potencialias kiekvieno darbuotojo galimybes. Jie privalėtų rengti žmogaus galimybių realizavimo programas, kurios remtųsi problemų ir joms išspręsti būtinų įgūdžių analize. Modelis padėtų numatyti partnerių elgesį, bei orientuotis į tokias darbuotojų strategijos kryptis, kurios darbuotojų produktyvumą paverstų kapitalu.

· Motyvavimo modelis pagal pagarbos motyvus. Jų pagrindą sudaro socialiniai darbuotojų poreikiai (kontaktai su kitais žmonėmis ir darbo grupėmis). Šio modelio pasirinkimas įpareigotų vadovus didesnį dėmesį skirti darbuotojų grupių vaidmeniui pačiose įmonėse. Vadovai turėtų būti ne organizatoriai ir kontrolieriai, o konsultantai ir rėmėjai. Modelio taikymas veiklos produktyvumą ir moralinę darbuotojų būklę pagerintų ten, kur vadovaujant apgalvotai būtų skatinamas socialinis ryšys tam, kad tobulėtų pavaldinių kooperacija ir komandinis darbas. Vadovams būtų privalu pateikti visą finansinę informaciją darbuotojams, suteikiant teisę dalyvauti priimant svarbius sprendimus, taip pat suteikiant balsavimo teisę. Modelio elementai apimtų rūpinimąsi pavaldinių gerove ir asmeniniais poreikiais.   

    Socialinės vertybinės darna pasižymi vertybių kongruencija, pasireiškiančią teigiamais jausmais asmenims, turintiems panašias vertybes. Vertybių kongruentiškumą sąlygoja panašios darbuotojų pareigos, darbo sąlygos, įmonės tradicijos, savitos kultūros pagrindais susiformavę vienodi interesai.












4 pav. Motyvavimo modelis pagal pagarbos motyvus [23]
     Galima teigti, kad modelio veikimas pagrįstas įmonės darbuotojų bendradarbiavimu, pagarba ir pripažinimu bei gerais santykiais. Naudojant šį modelį, įmonių vadovai svarbiausią  reikšmę turėtų teikti atvirai komunikacijai ir grįžtamajam ryšiui, bei tarnybinių pavedimų formai, kadangi darbuotojai vertina vadovų toną, gestus ir pan.
· Motyvavimo modelis pagal moralinius motyvus. Visų didžiausią svarbą sudaro aukštesniųjų darbuotojų poreikių tenkinimas. Modelio valdymo strategija apibrėžtų įmonių personalo socialines vertybes ir normas, reguliuojančias elgesį ir padedančias individams tenkinti jų gyvenimo ir veiklos poreikius. Teigiamas psichologinis klimatas, skyrimas eiti aukštesnes pareigas ir nuolatinis darbo atlikimo vertinimas įpareigotų darbuotojus siekti įmonės uždavinių, gerinant asmeninius darbo rezultatus. Modelio taikymas padėtų realizuoti įmonės tikslus, kartu ir darbuotojų poreikius ir norus. Vieši pagyrimai, specialūs posėdžiai bei oficialūs pagerbimai vertingomis dovanomis suteiktų pasitenkinimą darbu. Pasitenkinimas darbu garantuotų darbuotojų identifikaciją su įmone, integraciją ir gerą bendradarbiavimą.











5 pav. Motyvavimo modelis pagal moralinius motyvus [23]
      Galima teigti, kad modelio veikimas pagrįstas žmonių tarpusavio supratimu, palankumu, sugebėjimu solidarizuotis, pasiekti reikiamą veiksmų harmoniją. Jis garantuotų specifinį socialinių vertybių įtvirtinimą įmonėse, bei tobulintų darbuotojų bendravimą. Modelis jungtų žmogaus santykį su kitu žmogumi, su socialine aplinka ir visuomene. Jis lemtų darbuotojų bendravimo turinį bei kokybę.

· Motyvavimo modelis pagal materialinius motyvus. Pagrindą sudaro ekonominiai poreikiai ir įmonės pelno maksimizavimas. Darbuotojai būtų motyvuojami pinigais (darbo užmokesčiu, premijomis, priedais ir pan.). Taikant minėtą modelį, nuolat kintama darbo užmokesčio dalis taptų skatinama priemone, o premijos būtų mokamos tik už nurodytų užduočių išankstinį ir kokybiškai įgyvendintą darbą. Konkrečiais kriterijais vertinant darbo užmokestį galėtų būti darbuotojų produktyvumas, darbo kokybė ar malonus, mandagus paslaugų teikimas klientams.

      Skirtingai nei darbo užmokestis už atliktą darbą, pelno dalijimas skatintų ir remtų darbo grupes, nes visi darbuotojai prisidėtų prie įmonės pelno didinimo. Sudarant dalyvavimo pelnuose sistemas, racionaliai turėtų būti parengtos įmonių organizacinės struktūros, kurios leistų darbuotojams spręsti, kokiais būdais (darbo našumo padidėjimo ar produkcijos kokybės pagerėjimo) būtų galima didinti pelną. Lengvatinis įmonių akcijų įsigijimas suteiktų darbuotojams dalinę verslo nuosavybę, leidžiančią jiems dalytis pelnu. Darbuotojai dirbtų geriau, nes jaustųsi įmonės savininkais.











6 pav. Motyvavimo modelis pagal materialinius motyvus [23]
      Galima teigti, kad modelis įvertintų visos įmonės arba gamybinio padalinio darbo našumą ir atitinkamus rezultatus. Darbų įvairovė priklausomai nuo galimybių leistų darbuotojams įvertinti savo pastangas. Vieni darbuotojai stengiasi rūpintis darbuotojais kaip „tėvai“, kiti „ duoti ir imti“. Gerų rodiklių galima pasiekti tik tada, kai vadovai rūpinasi darbuotojų gerove, taiko socialines, ekonomines ir psichologines motyvavimo priemones, derindami personalo ir įmonės interesus.
· Motyvavimo modeliai pagal vadovavimo stilių ir darbuotojų galimybes. Sprendžiant įvairius valdymo uždavinius nuolat tenka nukreipti, koordinuoti pavaldžių darbuotojų pastangas, duoti nurodymus, tikrinti, kaip jų laikomasi. Veikdami žmones, vadovai padeda jiems formuotis, kaip darbuotojams ir kaip asmenybėms. Kiekvienas vadovas, kurdamas darbo aplinką ir siekdamas efektyvaus vadovavimo stilių klasifikaciją ir nustatyti, kuris stilius dominuoja jo vadovaujamoje įmonėje. Reikėtų išanalizuoti, kodėl būtent toks stilius vyrauja įmonėje, išsiaiškinant jo silpnąsias ir stipriąsias vietas.

      Įvertinus vadovavimo stilius ir darbdavių  galimybes, įmonėse, būtų galima taikyti šiuos darbuotojų motyvavimo modelius: motyvavimo modelis pagal dalyvavimą įmonės valdyme, motyvavimo modelis pagal skatinamąjį vadovavimą, motyvavimo modelis pagal įsakomąjį – vykdomąjį vadovavimą, motyvavimo modelis pagal įmonės laimėjimus
· Motyvavimo modelis pagal dalyvavimą įmonės valdyme. Modelio veikimas pagrįstas darbuotojų asmeninių ir įmonės tikslų formavimu ir suderinamumu. Pavaldinių pasitikėjimo savimi sureikšminimas suteiktų jiems socialinę paramą, dėl to pavaldiniai įsipareigotų kokybiškai atlikti darbą ir gauti atitinkamą darbo užmokestį. Vadovai privalėtų įvardinti realius iš darbuotojų laukiamus rezultatus ir įtikinti darbuotojus, kad jie gali šiuos rezultatus pasiekti. Tačiau būtinai reikėtų atsižvelgti ir į darbuotojų profesines žinias bei teisę, kurios turėtų atlikti norimų užduočių reikalavimus. Vadovai turėtų gerai pažinti savo darbuotojus, kad bendrautų individualiai, informuotų juos apie darbo eigą ir naujas užduotis. Vadovų uždavinys būtų skirti kuo daugiau dėmesio savo pavaldiniams. Jausdami vadovų paramą, darbuotojai dirbtų našiau ir kokybiškiau, nes dėmesio poreikis ir poreikis priklausyti grupei bei užimti tikrą padėtį joje būtų svarbiausi.










     Galima teigti, kad visų pagrindą sudaro teigiamas vadovų elgesys, apimantis pavaldinių nuomonių ir pasiūlymų išklausymą, dalyvavimą priimant sprendimus, susitikimus su pavaldiniais jų darbo vietose. Toks vadovų elgesys skatintų diskusijas ir pasiūlymus darbo grupėse. Modelio taikymas įgalintų personalą dalyvauti nustatant tikslus, atsižvelgiant į jų pasiūlymus. Tikslai turėtų būti aiškūs, konkretūs ne per lengvi ir ne per sunkūs, nes labai sunkios ar lengvos užduotys mažintų darbuotojų motyvaciją. Pavaldiniams reikėtų suteikti visas būtinas darbo priemones tikslui siekti. Taip būtų sudaromos sąlygos reikštis darbuotojų kūrybingumui.
· Motyvavimo modelis pagal skatinamąjį vadovavimą. Motyvavimo modelio esmė pagal skatinamąjį vadovavimą yra skirtingų darbuotojų poreikių tobulėjimas ir augimas. Taikant šį modelį motyvuojamas žymiai daugiau darbuotojų, darbų atlikimo kokybė būtų geresnė, o pasitikėjimas savimi – didesnis. Darbuotojų pasitikėjimo savimi didinimas keistų darbuotojų požiūris į atliekamą darbą, o individualių darbuotojų laimėjimų vertinimas suteiktų galimybę kilti karjeros laiptais. Vadovai, skirstydami apdovanojimus, turėtų atsižvelgti į užduočių sudėtingumą, jų reikšmę, darbo sąlygas, darbuotojų sugebėjimus bei kvalifikaciją ir – svarbiausia – darbuotojų aspiracijų ir lūkesčių lygį: apdovanojimai turėtų atitikti darbuotojų indėlius į darbą.









    Galima teigti, kad modelio taikymas padėtų vadovams atskleisti naujas darbuotojų profesines galimybes: naujas darbo situacijas, išvystytų tokias jų reakcijas ir profesinius sugebėjimus, kokių anksčiau jiems neprisireikė demonstruoti. Šitaip būtų atrenkami darbuotojai naujoms pažintims, pareigoms ir pan. Taip pat modelis turėtų įtakos personalo elgesiui, kadangi darbo užmokestis būtų susietas su darbuotojų motyvais. Norimo darbuotojų elgesio pastiprinimas laiku priklausytų nuo atitinkamų atlyginimų ir bausmių.

·  Motyvavimo modelis pagal įsakomąjį – vykdomąjį vadovavimą. Tai  užduočių paskirstymas ir tikslus darbo reglamentavimas. Tikslus užduočių planavimas ir konkrečių atlikimo terminų nustatymas įpareigotų vadovus ne tik paskirstyti bendras užduotis, bet ir konkrečiai nurodyti, ką reikia padaryti, kaip metodiškai atlikti, kiek tai pareikalaus laiko ir kt. 

      Griežta kontrolė ir nuobaudos leistų vadovams nuolat tikrinti pavaldinių darbą, todėl įmonėse vyrautų aukštas specializacijos lygis ir elgesio bei darbinės veiklos standartų nustatymas. Šiuo atveju būtų galimi bendrieji, santykiniai ir tikslo standartai. Bendrieji standartai – tai nustatyti tam tikri veiklos kriterijai, pareiginės instrukcijos, pavyzdinės charakteristikos, testai. Santykinio standarto pavyzdžiu galėtų būti kitas darbuotojas ir jo laimėjimai, taikomi tuo atveju, kai darbuotojai lyginami vienas su kitu. Tikslo standartas – kai darbuotojo elgesys vertinamas pagal tai, kaip jis sugebėjo pasiekti tikslą.










9 pav. Motyvavimo modelis pagal įsakomąjį – vykdomąjį vadovavimą [23]
     Galima teigti, kad užduočių turinio ir svarbos atitikimas darbo užmokestį reikštų, kad darbuotojų darbo užmokestis turėtų padidėti kartu su užduočių skaičiumi, kurias jie galėtų atlikti. Tai būtų susiję su pasikartojančiu darbu ir darbo įvairove, nes darbuotojai mokosi daugelio darbų. Mokestis už žinias išplėstų įmonės prisitaikymą ir efektyvumą, nes mažesnis darbuotojų skaičius galėtų atlikti visas užduotis. Tokie darbuotojai siektų didesnių perspektyvų, nes jie lengviau prisitaikytų prie problemų sprendimo. Tokiems planams įgyvendinti įmonės privalėtų turėti gerai išvystytą darbo apmokėjimo sistemą, o darbai turėtų būti aiškiai identifikuoti, dėl to darbo užmokestis galėtų augti tuomet, kaip būtų įgytos naujos darbo klasifikacijos.
· Motyvavimo modelio taikymas pagal įmonės laimėjimus. Modelio pagrindą sudaro tinkamas darbuotojų profesinių sugebėjimų panaudojimas. Taikant šį modelį, personalo profesiniai sugebėjimai būtų ugdomi įsisavinant, o paskui kūrybiškai taikant žinias, įgūdžius ir mokėjimus.

      Sugebėjimų formavimą įmonėse sąlygotų darbuotojų kūrybinė pažiūra į darbą, mokėjimas ieškoti to, kas yra nauja originalu, entuziazmas, kūrybinė drąsa, savojo darbo, kaip didelio visuomeninio reikalo dalies, supratimas, nenutrūkstamo ryšio su kolektyvu jutimas, troškimas dirbti jo gerovei, tikėjimas savo jėgomis ir galimybėmis, susiję su nuolatiniu nepasitenkinimu savo laimėjimais, didelis reiklumas sau, mokėjimas kritiškai žiūrėti į savo darbą.









10 pav. Motyvavimo modelis pagal įmonės laimėjimus [23]
      Galima teigti, kad taikant šį motyvavimo modelį, įmonių vadovai turėtų žinoti, kokiam poreikiui pirmenybę teikia jo pavaldiniai atlygio sistemoje. Nes, laikui, bėgant, poreikiai kinta, ir motyvavimo priemonės, kurios pasitvirtino vieną kartą, kitą kartą gali būti ne efektyvios. Modelio taikymas pagrįstas individualių planų sudarymu. Minėtų planų sudarymas nustatytų uždavinius, kuriuos darbuotojai keltų ateityje, remdamiesi realiomis galimybėmis ir savo vertybinėmis orientacijomis.
     Iš aštuonių motyvavimo modelių pagal tam tikrus motyvus 4 lentelėje pateikta motyvavimo modelių palyginimas. Pagal jų privalumus ir trūkumus, bei praktines pritaikymo galimybes. 
4 lenetelė. Motyvavimo modelių palyginimas [sudaryta autoriaus]
	MODELIO PAVADINIMAS
	MODELIO PRIVALUMAI
	MODELIO TRŪKUMAI
	MODELIO PRITAIKYMO GALIMYBĖS

	Modelis pagal saviraiškos motyvus
	Modelis padėtų numatyti partnerių elgesį, bei orientuotis į tokias darbuotojų strategijos kryptis, kurios darbuotojų produktyvumą paverstų kapitalu
	Galimas vadovo statuso keitimasis, kadangi leidžiama laisvė priimti savarankiškus sprendimus, spręsti problemas ir panašiai, o tai įmonėje gali sukelti chaosas
	Modelis gali būti pritaikomas pradedant smulkiom ar stambiom įmonėm ir tai nesvarbu ar tai pramonės sektorius ar kita. Kadangi visa tai priklauso nuo darbuotojo savirealizacijos lygio

	Modelis pagal pagarbos motyvus
	Įmonėje sukuriamas bendradarbiavimo pojūtis, vadovas tampa kontrolieriu - konsultantu. Modelio elementai apimtų rūpinimąsi pavaldinių gerove ir asmeniniais poreikiais
	Vadovas gali prarasti savo kaip vadovo vertę, kadangi jis stengsis būti konsultantu ir panašiai. Be to renkantis šį modelį vadovai didesnį dėmesį skiria grupės vaidmeniui pačioje įmonėje, o ne individualių asmenų motyvavimui, tas nėra gerai, kadangi gali būti nepastebėti rezultatyvūs ir talentingi darbuotojai
	Modelis gali būti taikomas įmonėse, kuriose yra geras darbo klimatas, bei kuriose dirba ne daug darbuotojų. Tai galėtų būti smulkios arba vidutinės įmonės

	Modelis pagal moralinius motyvus
	Jis garantuotų specifinį socialinių vertybių įtvirtinimą įmonėse, bei tobulintų darbuotojų bendravimą, modelis jungtų žmogaus santykį su kitu žmogumi, su socialine aplinka ir visuomene
	Bus galima motyvuoti ne visus darbuotojus, o tik kompetetingus. Kadangi paprasto darbuotojo motyvai yra kiti, tačiau ne moraliniai
	Modelio pritaikymas galimas įmonėse, kuriose dirba kvalifikuoti, bei aukšto rango darbuotojai

	Modelis pagal materialinius motyvus
	Darbuotojus stipriai motyvuoja materialinės vertybės, jų pagalba jie gali kurti savo gerbūvį. Konkrečiais kriterijais vertinant darbo  užmokestį  sparčiai augtų darbuotojų produktyvumas darbo kokybė ir panašiai
	Yra sunku parinkti tinkamą materialinį atlygį, kad tinkamai būtų motyvuotas darbuotojas. Materialus motyvavimas yra trumpalaikis, greitai grįžtama prie nepasitenkinimo pozicijos
	Modelis gali būti taikomas labai plačiam darbo sektoriuje, pradedant smulkiom ir vidutinėm įmonėm, bei baigiant stambiom įmonėm. Darbo pobūdžio sfera taip pat turi didelį intervalą pradedant statybiniu ar transporto sektorius ir baigiant meniniu ar kitokiu sektoriumi

	Modelis pagal dalyvavimą įmonės valdyme
	Darbuotojams pasitenkinimo savimi sureikšminimas suteiktų  jiems socialinę paramą, dėl to pavaldiniai įsipareigotų kokybiškai dirbti

	Vadovai turi daug laiko skirti savo pavaldiniams, prisiimti papildomus įsipareigojimus, bei atsakomybę, dėl to kiltų daug diskusijų
	Modelis gali būti taikomas tik smulkiose įmonėse, kur vadovai labai gerai pažysta savo darbuotojus ir gali daug dėmesio skirti jiems

	Modelis pagal skatinamąjį vadovavimą
	Žiūrima į  darbuotojų poreikių tobulėjimą ir augimą. Taikant šį modelį motyvuojama žymiai daugiau asmenų. Darbų atlikimo kokybė būna žymiai geresnė, pasitikėjimas savimi – didesnis. Atskleidžiamos naujos  profesinės darbuotojų galimybės
	Vadovai turi būti labai objektyvūs, norėdami individualiai motyvuoti darbuotojus. Sunku tinkamai motyvuoti darbuotoją už atliktus darbus, kadangi motyvai gali būti nepasverti
	Modelis gali būti taikomas pradedant mikroįmonėm ir baigiant stambiom įmonėm. Neišskiriantis pagal darbuotojo kvalifikacijos lygį ar darbo pobūdį

	Modelis pagal įsakomąjį – vykdomąjį vadovavimą
	Griežta kontrolė ir nuobaudos leistų vadovams nuolat tikrinti pavaldinių darbą, todėl įmonėse vyrautų aukštas specializacijos lygis ir elgesio bei darbinės veiklos standartų nustatymas
	Greitai sąlygojama neigiama reakcija darbuotojai tampa įbauginti. Atsiranda baimė reikšti savo nuomonę, dėl to prarandamos idėjos, bei pasiūlymai, nutrūksta kontaktas su vadovais
	Modelis gali būti taikomas vidutinėse arba didelėse įmonėse, kurios užsiima gamybine ar panašia veikla, bei kurioje yra daug neturinčių aukštos kvalifikacijos darbininkų

	Modelis pagal įmonės laimėjimus
	Puikiai panaudojami darbuotojų profesiniai sugebėjimai būtų ugdomi įsisavinant, o paskui kūrybiškai taikant žinias, įgūdžius ir mokėjimus, taip puikiai panaudojami profesiniai sugebėjimai
	Pastoviai darbuotojas turi būti motyvuojamas skirtingais motyvai, kadangi tobulėjant darbuotojui keičiasi ir poreikiai
	Modelis daugiau būtų taikomas naujai besikuriančiom įmonėm, kur įmonės laimėjimai, būtų, kaip didelis motyvas patiems darbuotojams ir paskata ateityje


        Galima teigti, kad iš 4 lentelėje pateiktų motyvavimo modelių praktiškai daugelis jų realizuojami jau daugelyje industrinių šalių, tačiau Lietuvoje jie dar nėra sistemingai taikomi.  Lietuvos įmonių darbuotojus pagal šiandieninius mokslo laimėjimus tinkamai motyvuoti trukdo tam tikros kliūtys, kaip įgaliojimų delegavimo nebuvimas, darbuotojų sugebėjimų nepanaudojimas, mažos kvalifikacijos kėlimo galimybių ribos, nepasitenkinimas darbo užmokesčiu ir t.t. Taigi, šiuolaikiškesnis vadovų mąstymas suteiktų daugiau galimybių diegti tam tikrus darbuotojų motyvavimo modelius, būdingus jų vadovaujamoms įmonėms, priklausančioms nuo darbo pobūdžio, įmonės tipo ar vadovavimo stiliaus.

      Analizuojant pateiktus motyvavimo modelius galima daryti prielaidą, kad kiekvienas iš modelių turi savo privalumų ir trūkumų. Nei vienas iš jų nėra universalus ar tinkantis kuriam nors konkrečiam sektoriui. Kiekvienam sektoriui yra parenkamas individualiai pagal tam tikrą struktūrą ir poreikį. Iš visų pateiktų motyvavimo modelių Lietuvos kelių transporto paslaugų sektoriui tinkamiausiais pasirinkau du motyvavimo modelius, tai motyvavimo modelis, pagal materialinius motyvus ir motyvavimo modelis pagal skatinamąjį vadovavimą. Motyvavimo modelį pagal materialinius motyvus pasirinkimą sąlygojo šalyje ir pasaulyje pasikeitusi ekonominė situacija ir požiūris į šiandieninį darbuotoją. Šiandieninėmis rinkos sąlygomis kiekvienas iš darbuotojų  jausdamas materialinę motyvaciją, nesvarbu kokia forma, stengsis naudingai, bei našiai atlikti pavestas užduotis. Ir nemanys, kad tai tik susitaikymas su sunkiu ir alinančiu darbu. Sekančio modelio pagal skatinamąjį vadovavimą pasirinkimą nulėmė tai, kad taikant šį motyvavimo modelį vienu metu motyvuojama žymiai daugiau darbuotojų. Be to žiūrima į darbuotojų tobulėjimą ir augimą, bei atskleidžia darbuotojų profesines galimybes. 
     Remiantis teoriniais motyvavimo modeliais pagal materialines ir skatinamojo vadovavimo motyvus buvo atliekamas tyrimas skirtas Lietuvos kelių transporto paslaugų personalo motyvavimo modelio analizei, bei praktinio pritaikymo galimybei realizuoti.
2. LIETUVOS TRANSPORTO SEKTORIAUS ANALIZĖ
2.1 Bendra transporto sektoriaus apžvalga
         Transportas yra labai svarbi Lietuvos Respublikos ekonominės ir socialinės infrastruktūros dalis. Jo vaidmuo – tenkinti keliaujančių asmenų ir įmonių poreikius gabenanti krovinius ir keleivius. Iki 2008 metų pabaigos buvo užregistruota per 77559 darbuotojų dirbančių transporto paslaugų sektoriuje. Transporto sektorius per tarptautinę ir vietos prekybą turi tiesioginę įtaką Lietuvos  ekonominiai plėtrai, prisideda prie verslui palankių sąlygų kūrimo. Modernaus ir efektyvaus transporto sektoriaus plėtra atsispindi pagrindinius bendrosios Europos rinkos principus – laisvą prekių, bei paslaugų judėjimą. Šalies ūkio augimas, keliantis gyvenimo lygį, naujų darbo vietų kūrimas būtų neįmanomi be efektyvaus transporto sektoriaus. Todėl analizuojant transporto sektorių, kaip ūkio šaką neįmanoma apsieiti be transporto priemonių charakteristikos pateikimo. Kiekviena transporto priemonė pasižymi savo ypatybėmis, tačiau visas jas galima sugrupuoti atsižvelgiant į jų naudojamo pobūdį. Remiantis šiuo skirstymo kriterijumi yra išskiriamos šios pagrindinės transporto rūšys žr.11 pav.









11 pav. Transporto rūšių klasifikavimas [44]
        Kiekviena iš šių transporto rūšių konkrečioje transporto sistemoje atlieka tam tikrą funkciją atsižvelgiant į savo technines bei ekonomines ypatybes, „pervežimo galią“, geografinę ir istorinę išsivystymo specifiką.

     Geležinkelių transportas labiausiai efektyvus vežant didelės apimties krovinius vidutiniais ir tolimais reisais esant dideliai  krovinių srautų koncentracijai. 

     Kelių transportas paprastai naudojamas pervežant nedideliais atstumais, garantuoja vežimų reguliarumą bei galimybę tiekti nedidelius produkcijos kiekius.

     Jūrų transportas Lietuvoje naudojamas tik išoriniams, eksporto ir importo pervežimams. Šiuo būdu kroviniai gali būti gabenami reisiniais (plaukioja pagal nustatytą maršrutą) arba nereisiniais (esant individualiems klientų užsakymams) laivais.

      Vidaus vandenų transportas  skirtas transportuoti didelius krovinius vandeniu nacionaliniu masteliu atsižvelgiant į vidaus vandenų kelių specifiką.

      Oro transportas plačiai taikomas keleivių vežime, tuo tarpu kalbant apie krovinius, dėl savo specifikos naudojamas nedidele apimtimi, brangiems arba greitai gendantiems kroviniams transportuoti dideliais atstumais .

      Labiausiai nuo visų įvardintų transporto rūšių skiriasi vamzdynų transportas, nes tai siauras transportavimo būdas, skirtas specialioms žaliavoms, tokioms kaip dujos arba nafta, gabenti.

      Analizuojant Lietuvos transporto sektorių iš 12 pav galima matyti, kad didžioji dalis šalies transporto sektoriau gabenat keleivius ir krovinius sudaro kelių transportas net 49 %. Tačiau labai konkurencingas išlieka geležinkelių transportas 44 %. Šie du transporto paslaugų sektoriai pastoviai varžosi dėl didelių ar negabaritinių krovinių gabenimo, tad jie ir yra rinkos monopolininkai, galintys už ganėtinai patrauklią kainą greitai ir kokybiškai pristatyti krovinius į reikiamus logistikos centrus ar objektus. Žinoma likusi rinkos  dalis tenka jūrų transportui 4 %, vidaus vandenų transportui 2 % , bei oro transportui apie 1 %.

12 pav. Lietuvos transporto paslaugų sektorių pasiskirstymas 2008 metais [45]
     Tokį transporto sektoriaus pasiskirstymą lemia daugelis veiksnių žr. 5 lentelė. Vieni iš jų tai: prekių pristatymo laikas (trukmė), dažnumas, grafiko laikymosi patikimumas, galimybė pervežti įvairius krovinius, galimybė pristatyti krovinį į bet kurią vietą, gabenimo kaina. Lentelėje pateikti skaičiai nuo 1 iki 5 rodantys pagal veiksnius, kaip pasiskirto transporto sektoriai. 
  Rezultatai rodo akivaizdžius kelių transporto paslaugų pranašumus, lyginant su kitais transporto sektoriais. Iš 5 lentelėje pateiktų duomenų sektoriai pasiskirstė taip:
1 vieta. Kelių (automobilių transportas).
2 vieta. Geležinkelių transportas.
3 vieta. Jūrų transportas.
4 vieta. Vidaus vandenų transportas.
5 vieta. Oro transportas.
     5 lentelė. Veiksniai lemiantys transporto priemonių pasiskirstymą [47]
	TRANSPORTO SEKTORIAI
	VEIKSNIAI LEMIANTYS TRANSPORTO PRIEMONIŲ PASISKIRSTYMĄ



	
	Pristatymo laikas
	Dažnumas
	Grafiko laikymosi patikimumas
	Galimybė pervežti įvairius krovinius
	Galimybė pristatyti krovinį į bet kurią vietą
	Gabenimo kaina

	Geležinkelių
	3
	4
	3
	2
	2
	3

	Jūrų
	4
	5
	4
	1
	4
	1

	Kelių
	2
	2
	2
	3
	1
	4

	Vidaus vandenų
	5
	1
	1
	5
	5
	2

	Oro
	1
	3
	5
	4
	3
	5


        Plačiau kalbant apie Lietuvos transporto sektorių, visų pirma galima teigti, jog  kelių, jūrų, geležinkelių ir oro transporto sistemos yra tarpusavyje susipynusios, bet kartu ir labai skirtingos. Kokią transporto priemonę pasirinkti sprendžia pats siuntėjas, atsižvelgdamas į turimus finansinius išteklius, krovinio matmenis, bei specialias gabenimo sąlygas, terminus ir pan. Kartais yra sudėtinga nuspręsti, kuri transporto sistema yra efektyvesnė. Todėl tam buvo atliktas transporto priemonių efektyvumo palyginimas žr. 6 lentelėje. Tai leidžia apsvarstyti ir palyginti keletą variantų prieš pasirenkant geriausią transporto paslaugą gabenti norimą krovinį į norimą vietą, norimu laiku.
6 lentelė. Transporto rūšys, jų pranašumai ir trūkumai [47]
	TRANSPORTO RŪŠYS
	PRANAŠUMAI
	TRŪKUMAI

	Kelių

 transportas
	Laiko sąnaudų taupymas gabenant nedideliais atstumai arba aptarnaujant tam tikrą teritoriją
Tinka specifiniams kroviniams vežti
Galima prisitaikyti prie nenumatyto termino
Galima sudaryti lankstų grafiką
Galima taupyti laiką tolimesniems reisams
	Nėra tikslaus gabenimo grafiko
Priklausomybė nuo oro sąlygų
Priklausomybė nuo eismo trukdymo
Ribotas pakrovos kiekis
Ribota galimybė vežti pavojingus krovinius

	Geležinkelių transportas
	Didelis gabenamų krovinių svoris
Tikslus gabenimo grafikas
Reti gedimai
Galimybė vežti pavojingus krovinius
	Privataus geležinkelio tinklas
Geležinkelio atšakų būtinumas
Papildomos sąnaudos nuomojant specialiuosius automobilius

	Vidaus vandenų transportas
	Didelis gabenamų krovinių svoris
Didelis pakrovimo plotas
Galimybė transportuoti krovinius specialiais laivais
Nedidelės gabenimo sąnaudos
	Ribotas uostų tinklas
Būtinybė turėti prieplauką
Priklausomybė nuo vandens lygio, taip pat oro sąlygų (ledo, rūko ir pan)

	Jūrų transportas
	Didelis gabenamų krovinių svoris
Didelė talpa ir plotas
Galimybė transportuoti krovinius specialiais laivais
	Priklausomybė nuo oro sąlygų (audrų, ledo, rūko ir pan)
Priklausomybė nuo maršrutų (išskyrus užsakomuosius reisus)

	Oro transportas
	Didelis gabenimo greitis
Nereikalingas specialus įpakavimas
	Laiko sąnaudos kroviniams perkrauti
Priklausomybė nuo grafiko
Laiko nuostoliai perkrovų uostuose

	Vamzdynų transportas
	Nepertraukiamai tiekiant (gabenant) dujas, skysčius ir birias medžiagas. Šis būdas pigiausias iš visų gabenimo priemonių
Didelis patikimumas
Neteršia aplinkos
	Didelės investicijos (tačiau rentabilus ilgalaikio eksplotavimo būdas)
Nėra galimybės gabenti gabaritinius ar negabaritinius krovinius


      Žinoma iš pateiktos informacijos 12 pav. ir 6 lentelės galima teigti, kad tarp įvairių transporto rūšių kelių transportas išlieka svarbiausias tiek vežant keleivius, tiek ir gabenant krovinius. Ši transporto rūšis yra pati tinkamiausia ir lanksčiausia norint pristatyti krovinius į bet kurią paskirties vietą, bet kuriuo metu.
      Iki 2008 metų vidurio augant šalies ekonominiams rodikliams, didėjant krovinių importui ir eksportui, didelė pervežamų krovinių gausa trečiajame praėjusių metų ketvirtyje stipriai sumažėjo. Staigūs rinkos pokyčiai leido suprasti, bei suvokti apie artėjančias ekonomines problemas ne tik transporto sektoriuje, bet ir visai šalies ekonomikai žr. 13 pav.

13 pav. Krovinių pervežimo tendencijos 2005 – 2008 metais [46]
      Analizuodamas transporto sektorių ir jo pokyčius, įtakotus pasaulinio ekonominio nuosmukio 13 pav. galima aiškiai matyti pervežamų krovinių kiekio sumažėjas iki 1,4 % lyginant su 2007 metų duomenimis, o tai sudaro 3403,3 tūkst/tonų krovinių mažiau. Žinoma įtaką padarė šalyje kritus vartojimo rodikliams. Duomenys pateikti remiantis Lietuvos statistikos departamento pateikta informacija. 
      14 pav. pateikta Lietuvos importo ir eksporto pajamos nuo 2004 iki 2008 metų pabaigos. Iš grafiko aiškiai matyti tendencingas importo ir eksporto pajamų augimas.

14 pav. Transporto paslaugų eksporto ir importo pajamos 2005 – 2008 metais [46]
      Iš eksporto 2008 metais gautos pajamos išaugo 24,6 %, o tai sudarė per 1962,7 mln/Lt daugiau lyginant su 2007 metų statistiniai eksporto duomenimis. Tuo tarpu importui išaugus pajamos sudarė net 22,1 %, o tai yra daugiau, kaip 2503 mln/Lt, nei 2007 metais. Šie statistiniai importo ir eksporto ekonominiai rodikliai sąlygoja lėtėjantį šalies pramonės ir gamybos sektoriaus ūkį, dėl šių priežasčių sunkumus patiria ir Lietuvos transporto sektoriaus įmonės. Iš 14 pav.  pateiktų duomenų galime matyti esamą progresyvų importo ir eksporto balanso augimą. 2008 metais šalies eksporto ir importo pajamų balansas siekė net 3334,1 mln/Lt, o tai yra 16,3 % daugiau nei 2007 metais. Tokie ekonominiai rodikliai kelia grėsmę šalies verslo sektoriams. Kadangi vis daugiau, su kiekvienais metais tendencingai importuojant prekių šalyje gali išaugti tam tikrų lietuviškų prekių deficitas ir lietuviškas prekes gali  palaipsniui išstumti iš šalies rinkos. Tuo tarpu vartotojams nebelikus pasirinkimo laisvės teks pirkti ir vartoti iš užsienio atvežtas prekes, o daugumai šalies transporto sektoriaus įmonių sumažėjus eksportui, teks ieškoti kitų būdų, kaip išlikti veiksniais rinkoje.
2.2 Lietuvos kelių transporto sektoriaus rinkos rodikliai
     Tai viena iš transporto rūšių, vykdančių vežimus sausuma. Tam paprastai naudojamos anksčiau minėtos transporto priemonės, kurios juda  tam specialiai sukurtais keliais. Iš visų transporto priemonių rūšių kelių transporto priemonės labiausiai tinka vežimams trumpais atstumais. Esminis šios rūšies požymis yra didelis manevringumas, kuris leidžia atlikti vežimus dangos neturinčiais keliais, sunkiai privažiuojamu reljefu,  gabenti krovinius be tarpinių įkrovimo ar iškrovimo darbų ir taip pristatyti siuntinį "nuo durų iki durų" - t.y. iš gamybos punkto tiesiogiai į vartojimo punktą. 

       Esant tarptautiniams vežimams, kelių transportas pervežimo grandinėje dažnai yra pirma ir paskutinė priemonė kroviniams pristatyti, taip pavyzdžiui, krovinys iš gamintojo pristatomas iki geležinkelio arba jūrų uosto, perkraunamas ir atlikus pervežimą šiomis transporto rūšimis jau kitoje teritorijoje vėl įkraunamas į kelių transporto priemonę, kuri pristato prekes gavėjui. Be manevringumo kelių transportas taip pat pasižymi pakankamai dideliu lankstumu, todėl esant būtinybei nėra sudėtinga greitai pakeisti konkrečią transporto  priemonę arba gabenamą produktą. Taip pat labai svarbus kelių transporto bruožas yra pakankamai didelis greitis, kuris nusileidžia  tik  brangiausiai transporto rūšiai -  oro transportui. Dėl šių priežasčių ši rūšis atrodo patraukli daugelyje atveju ir todėl yra plačiai naudojama.  Jos pagalba vykdomi trumpieji  vežimai, krovinių vežimai iki geležinkelių arba uostų. Kelių transportas yra pagrindinė priemonė gaminiams patekti į vartojimo punktus. Nesant kitų sausumos transporto priemonių, kelių transportas naudojamas ir tolimiems vežimams atlikti.
      Vertinant šios transporto rūšies privalumus, negalima neatsižvelgti ir į jos trūkumus, kurie dažnai nulemia kitos rūšies pasirinkimą tam tikram gabenimui atlikti. Pagrindiniu šios transporto rūšies trūkumu dažnai įvardijamos – didelės transportavimo išlaidos, kurios yra nulemtos nedidelės krovinių apimties. Todėl  transporto rūšys, galinčios vienu metu transportuoti didesnius krovinius ir dėl to susidarančios mažesnės išlaidos, dažnai nulemia kitos transporto rūšies pasirinkimą. 

      Daugiau kalbant, galima pabrėžti apie kelių transporto krovinių ir keleivių vežimą. Transportas nesukuria naujų produktų, naujų daiktų, o tik gabena produkciją, kurios sukurtos pramonėje ar žemės ūkyje. Transportas, gabendamas produkciją, atlieka  materialinį procesą – šios produkcijos vietos pakeitimą, jos pristatymą vartotojui. Kelių transportas, gabendamas krovinius, toliau tęsia gamybos procesą paskirstymo srityje, o veždamas keleivius, tenkina žmonių susisiekimo poreikius, t.y dalyvauja aptarnavimo srityje. Krovinių vežimas kelių transportu pastaruoju metu plačiai paplitęs terminas, apibrėžiantis didelį ratą operacijų, kurios atliekamos nuo produkcijos pagaminimo iki pateikimo ją vartotojams. Šių operacijų tikslas likviduoti teorinį skirtumą tarp gamintojo ir vartotojo, bei užtikrinti saugų ir savalaikį krovinių vežimą iš gamybos vietos į galutinę vietą, kur turi būti pristatytas krovinys .
       Iki 2008 metų antros pusės kūrėsi daugybė kelių transporto įmonių. Lietuvos transporto rinkoje buvo stebimas tendencingas transporto įmonių augimas, bei plėtimasis. Ypač labai buvo matomas smulkių įmonių dirbančių kelių transporto paslaugų sektoriuje didėjimas - augimas. Priežastis labai aiški ir paprasta. Daugybė transporto įmonių kūrėsi todėl, kad norint pradėti savo verslą nereikia didelio kapitalo. Pervežimo išlaidų struktūroje vyrauja kintamosios išlaidos, o pastoviųjų išlaidų kintamasis svoris gana mažas. Pervežant automobiliais nereikia didelių investicijų nei stotims, nei įrangai ir net nereikia investuoti į kelių tiesimą, nes automagistralės yra statomos ir remontuojamos iš valstybės lėšų. Žinoma, vežėjai moka už naudojimąsi keliais, moka kelių mokesčius ir akcizą, įtrauktą į degalų kainą, perka leidimus ir t. t.

      Tačiau 2008 antroje pusėje stipriai pasikeitus ekonominei situacijai pasaulyje, problemos ir ekonominiai nuosmukiai neaplenkė ir Lietuvos, o ypač kelių transporto sektoriaus. Žvelgiant į 15 pav. aiškiai matyti ekonominio nuosmukio pasekmės ir staigus kelių transporto įmonių sumažėjimas iki  4,7 %, tiksliau sakant 224 kelių transporto įmonėm mažiau lyginant su 2007 metų statistikos rodikliais.
     Iš 15 pav aiškiai matyti, kad kelių transporto paslaugų sektorius, pagal įmonių kiekį vėl sugrįžo į 2006 metų statistinius rodiklius. Situacija taip stipriai pasikeitė ne todėl, kad sustojo naujų kelių transporto įmonių registracija, o įtakos turėjo tai, kad naujai įsikūrusios smulkios kelių transporto įmonės nebeišgalėjo rinkoje išlikti konkurencingomis, turėdamos didžiulius įsiskolinimus bankams – kreditoriams. Tad jie privalėjo stabdyti savo veiklą, kitaip sakant bankrutuoti.

     15 pav. Lietuvos kelių transporto įmonių skaičiaus kitimo tendencijos 2005-2008 metais [45]
     Vien per 2008 metus bankrutuojančios ir bankrutavusios įmonės sudarė 10,2 %, o tai yra 95 – ios įmonės. Tačiau lyginant 2007 metų duomenis, bankrutavusių įmonių buvo tik 35-ios. O tai reiškia, kad 2008 metais bankrutavusių įmonių buvo 63,16 % daugiau nei 2007 metais. Ekonominiai rodikliai stulbinantys ir žadantys tikrai nelengvus laikus transporto įmonėms.

   Apžvelgiant vieną iš pagrindinių transporto sektorių, tai yra kelių transportą labai yra aktualu žinoti, kaip kelių transporto įmonės pasiskirsto pagal įmonės tipą: mikroįmonės, smulkios įmonės, vidutinės įmonės ir stambios įmonės žr. 16 pav.

16 pav. Lietuvos kelių transporto sektoriaus pasiskirstymas pagal įmonės tipą [45]
     Iki 2008 metų pabaigos Lietuvos kelių transporto sektoriuje buvo įregistruotos 4480 kelių transporto įmonių. Kaip ir minėjau apžvalgos pradžioje, kūrėsi labai daug smulkių ir mikroįmonių. Iš 16 pav aiškiai matyti, kad didžiąją kelių transporto rinką užimą mikroįmonės, net 74,4 %, o tai sudaro 3334 įmonės, kuriose dirba tik iki 9 darbuotojų. Likusią rinkos dalį net su 21,2 % užima smulkios įmonės. Vidutinėms kelių transporto įmonėms tenka 4,2 %, o stambioms įmonėms kuriose dirba daugiau, kaip 249 darbuotojai tik 0,2 % visos kelių transporto sektoriaus rinkos dalies.
    Pradedant kalbėti apie  šalies kelių transporto sektoriaus ekonominius rodiklius iki 2008 metų pabaigos žr. 17 pav, jie yra stulbinantys. 

 17 pav. Lietuvos kelių transporto įmonių gautos pajamos 2005-2008 metais [46]

     Iš 17 pav. matyti, kad kelių transporto pardavimų pajamos nuo 2005 iki 2008 metų tendencingai didėjo nuo 6101,32 mln/Lt iki 10721,27 mln/Lt, o tai yra beveik šimtaprocentinis augimas lyginant penkerių metų gautų pajamų rodiklius. Tačiau šalį užklupus ekonominiam sunkmečiui dauguma šalies ekonominių rodiklių stipriai sumažėjo. Pavyzdžiui kelių transporto įmonių 4,7 % mažiau lyginant su 2007 metų rodikliais, tačiau gautos pajamos yra net 5 %, o tai yra 516,29 mln/Lt didesnės lyginant su 2007 metų gautomis pajamomis.  Tokį pajamų augimą galėjo įtakoti keletas faktorių. Vienas iš jų tai ilgalaikių sutarčių sudarymas ir jų įsipareigojimai, bei apmokėjimai už suteiktas paslaugas iki metų pabaigos. Sekantis pajamas įtakojantis veiksnys, galėjo būti stipriai išaugusios už gabenamus krovinius kainos. Tačiau iškyla, klausimas, kas laukia kelių transporto įmonių ateityje, jei taip stipriai bus paveiktas šalies transporto ūkis. Kelių transporto įmonių mažėjimas, vėluojantys arba iš viso nevykstantys atsiskaitymai už paslaugas su tiekėjais ir panašiai, o tai veda tik prie vieno – transporto įmonių bankroto.
2.3 Dirbančio personalo pasiskirstymo dinamika kelių transporto paslaugų sektoriuje
     Lietuvoje, kaip ir daugelyje kitų pasaulio šalių iš visų ūkio sektorių nemažą dalį sudaro transporto sektorius. Jis turi didžiulę reikšmę šalies ekonomikos BVP, bei vystymuisi. Be šalies transporto nevyktų nei gamybiniai, nei pramoniniai procesai, nebūtų nei importo nei eksporto. Vienu žodžiu tariant nevyktų prekių ir paslaugų migracija. Plačiau kalbant apie transporto sektorių būtina akcentuoti jame dirbantį personalą. Kadangi personalas ir yra varomoji jėga, kurio pagalba vyksta visi procesai įmonėje. 
     Analizuojant Lietuvos statistikos departamento duomenis iki 2008 metų pabaigos Lietuvos transporto sektoriuje buvo įregistruoti 53 778 darbuotojai (žr. 18 pav).

     18 pav. Kelių transporto paslaugų sektoriaus darbuotojų pokytis 2005 – 2008 metais [46]

     Lyginant 2008 metų ir 2005 metų statistinius rodiklius galima įžvelgti tendencingą darbuotojų augimą kelių transporto paslaugų sektoriuje. Darbuotojų išaugo net 21,32 %, o tai yra 11469 darbuotojų daugiau, nei 2005 metais. Tačiau kas įdomiausia analizuojant gautus duomenis tai, kad vyrų ir moterų dirbančių transporto paslaugų sektoriuje skirtumas yra akivaizdžiai ženklus. Iš 18 pav. matyti, kad 2008 metais dirbančių vyrų buvo net 67,21 %  daugiau nei moterų. Be to žvelgdami į visą metų ir darbuotojų skaičiaus amplitudę, galima pastebėti tokią tendenciją, kad moterų dirbančių transporto paslaugų sektoriuje pastebimas progresyviai stabilus augimas net 27,5 %, tačiau tuo tarpu vytų 2008 augimas negana to, kad sustojo augti, tačiau pradėjo ir mažėti. Tokios priežastys galimos todėl, kad vairuotojai beveik visuomet yra vyrai, o šalį užklupus ekonominiam nuosmukiui visų pirmą buvo mažinama vairuotojų pareigybių, o ne administracijos. Šios pasekmės ir nulėmė 18 pav. pateiktus transporto paslaugų sektoriaus statistinius rodiklius.
       Tęsiant analizę 19 pav. pateikiau dirbančio personalo pasiskirstymą pagal darbininkus (vairuotojai, mechanikai ir pan), bei administracija (vadovai, vadybininkai ir t.t).

19 pav. Personalo pasiskirstymas kelių transporto paslaugų sektoriuje [46]
      Iš 19 pav. pateiktų duomenų, galima teigti, kad kalių transporto paslaugų sektoriuje 2008 metais darbininkai sudarė  didžiąją dalį personalo net 59 %, tuo tarpu administracija tik 41 %. Tačiau palyginus darbininkų ir administracijos tendencijos pokytį galima matyti, kad nuo 2005 metų iki 2008 metų, darbininkų skaičius išaugo tik 14 %, tačiau administracijos darbuotojų  net 23 % daugiau lyginant paskutiniųjų keturių metų statistinius duomenis. Tokį Lietuvos kelių transporto paslaugų personalo pasiskirstymą lemią sektoriaus specifika, bei darbo pobūdis. 

       Žvelgiant į 20 pav. galima matyti vidutinę darbo užmokesčio kitimo diagramą nuo 2005 iki 2008 metų. Vidutinio darbo užmokesčio transporto paslaugų sektoriuje duomenys pateikti neatskaičius mokesčių (bruto).

   20 pav. Vidutinio darbo užmokesčio bruto kelių transporto sektoriuje 2005 – 2008 metais [46]

     Atliekant gautų duomenų apibendrinimą iki 2008 metų pastebimas tendencingas ir tolygus vidutinio darbo užmokesčio augimas. Lyginant 2005 ir 2008 metų statistinius rodiklius vidutinis darbo užmokestis išaugo net 31,01 %, o tai sudarė 1068,9 Lt/mėn daugiau nei 2005 metais. Transporto paslaugų sektoriuje atlyginimai yra ganėtinai aukšti, lyginant su visos šalies vidutiniu darbo užmokesčiu, kuris 2008 metai buvo 2319,9 Lt/mėn. Tai reiškia, kad šis šalies sektorius iki 2008 metų pabaigos buvo vienas iš geriau atlyginamų sektorių, lyginant pagal vidutinį šalies darbo užmokestį.
3. TYRIMO REZULTATAI IR JŲ ANALIZĖ
3.1 Personalo motyvavimo priemonių taikymo Lietuvos kelių transporto paslaugų sektoriuje tyrimo metodika
       Tyrimo tikslas – remiantis dviem teoriniais motyvavimo modeliais pagal moralinį ir skatinamąjį vadovavimą atlikti tyrimą Lietuvos kelių transporto paslaugų sektoriuje apie personalo motyvavimo priemonių taikymą jų praktinio panaudojimo privalumus, bei trūkumus. 
    Tyrimo strategija – atliekant personalo motyvavimo priemonių taikymo tyrimą transporto paslaugų sektoriuje buvo remtasi tokia strategija, kurios tikslas buvo gauti kuo išsamesnius apklausos rezultatus. Apklausa buvo vykdoma tiesiogiai su respondentais, be tarpininkų bei internetinių apklausos paslaugų. Tokia strategija buvo taikoma tam, kad būtų išvengta netikslingų, bei neformalių apklausos rezultatų, bei tiesioginis bendravimas su respondentu duotų abipusę naudą, tiek informacijos gavimo tiek ir suteikimo klausimais.
    Tyrimo imtis – šio generalinio netikimybinio tyrimo imtis buvo formuojama atrankiniu būdu. Žinoma atrenkant galimus respondentus, nebuvo paisoma labai griežtų taisyklių ar principų. Pradedant anketavimą buvo prašoma užpildyti anketą tik kelių transporto įmonėse dirbančio personalo, kuris užima aukščiausio, vidutinio arba žemiausio lygio grandies vadovo pareigas. Iš viso buvo apklausta 15 Lietuvos kelių transporto paslaugų įmonių ir jose dirbantys 55 respondentai. Juos sudarė 18 respondentų iš 7 mikroįmonių, 20 respondentų iš 5 smulkių įmonių, 12 respondentų iš 2 vidutinių įmonių ir 5 respondentai iš 1 stambios  Lietuvos kelių transporto paslaugų įmonės.
   Tyrimo priemonės ir jų taikymas – tyrimui atlikti buvo pasirinktas anketavimo būdas (anketa pateikta A priede). Apklausos anketa buvo parengta taip, kad būtų galima kuo daugiau sužinoti apie personalo motyvavimo priemonių taikymą transporto paslaugų sektoriuje tiksliau sakant kelių transporto sektoriuje. Anketa sudaryta iš 13 klausimų, tačiau skirtingos formos atsakymų. Klausimai buvo suformuoti paprasti ir nevarginantys respondentų, kadangi buvo atsižvelgiama į tai, kad bus apklausinėjami tik vadovaujančias pareigas užimantys darbuotojai, o kaip žinia ilgai tai daryti jie yra nelinkę. Respondentai pildydami anketas sugaišdavo apie 10 min, o tai nėra daug.
     Tyrimo eiga – parengus ir suformavus anketas, personalo motyvavimo priemonių taikymo transporto paslaugų sektoriuje tyrimas buvo pradėtas vykdyti 2009 metų sausio 12 dieną ir truko vieną mėnesį. Tyrimo metu visų pirma telefonu buvo susisiekta su potencialiais respondentais. Paaiškinus situaciją ir norimus tikslus, bei gavus jų sutikimą buvo važiuojama individuliai pas kiekvieną respondentą dirbantį kelių transporto paslaugų sektoriuje ir užimančio vadovaujančias pareigas, tam norint parodyti bendravimo kultūrą ir atrasti abipusę naudą. Prieš kiekvieną anketos pildymą buvo paaiškinama kokias tikslai bus naudojami duomenys, bei padėkojama už išsakytą nuomonę, bei esamą motyvavimo priemonių taikymo situaciją įmonėje. 
3.2 Personalo motyvavimo priemonių taikymo tyrimas Lietuvos kelių transporto paslaugų įmonėse
      Atliekant tyrimą, buvo apklausta Lietuvos kelių transporto paslaugų įmonėse dirbantys įmonių darbuotojai. Apklausa vyko įmones skirstant pagal jų tipą: mikroįmonės kurias sudaro nuo 1 iki 9 dirbančių darbuotojų, smulkios įmonės nuo 10 iki 49 darbuotojų, vidutinės įmonės nuo 50 iki 249 darbuotojų ir stambios įmonės, kuriose dirba daugiau, kaip 249 darbuotojai. Iš viso buvo apklausta 15 Lietuvos kelių transporto paslaugų įmonių. Pasiskirstymą pagal įmonės tipą pateiktas (žr. 21 pav).

21 pav. Apklaustų kelių transporto įmonių pasiskirstymas pagal tipą [sudaryta autoriaus]
     Iš gautų rezultatų matyti apklausoje dalyvavusių įmonių pasiskirstymas pagal tipą. Beveik pusė apklausoje dalyvavusių įmonių sudarė mikroįmonės net 47 %, smulkios įmonės sudarė 33 %, vidutinės įmonės sudarė 13 % ir 7 % sudarė stambios įmonės. Remiantis 16 pav. pateiktais statistiniais rodikliais, bei atlikus tyrimą, kurio rezultatai pateikti 21 pav., galima teigti, kad rinkoje vyrauja mikroįmonės. Tokia priežastis yra paprasta ir aiški. Pasverta rizika ganėtinai nedidelės investicijos ir nemažas pelnas leidžia smulkių transporto įmonių gyvavimą ir plėtojimąsi, bei nutikus ekonominiam nuosmukiui staigų ir nelabai skausmingą pasitraukimą iš rinkos. Be to mikro kelių transporto įmonės yra lankstesnės ir keliančios mažesnius reikalavimus krovinių pervežimui, mat esant dideliai konkurencijai jos yra priverstos taip daryti. 
     Apklausus 15 įvairaus tipo kelių transporto įmonių ir jose dirbančius 55 darbuotojus –   respondentus, buvo aktualu sužinoti, kaip kelių transporto įmonių personalas pasiskirsto pagal lytį. Atlikus tyrimą gauti duomenys pateikti (žr. 22 pav).

22 pav. Kelių transporto įmonėse dirbančių respondentų atsakymų pasiskirstymas
pagal lytį [sudaryta autoriaus]
     Išanalizavus gautus rezultatus paaiškėjo, kad net 76 %, o tai yra 42 respondentai sudaro vyrai, tai yra beveik tris kartus daugiau nei moterų. Likusią dalį sudarė moterys 13 apklaustų respondenčių, o tai yra tik 24 % visų apklaustų respondentų. Iš pirmo žvilgsnio rezultatai keliantys nuostabą, kodėl toks didelis disbalancas tarp vyrų ir moterų dirbančių kelių transporto sektoriuje. Tačiau analizuodami galime suprasti, kad ši transporto šaka reikalaujanti daugiau ne tik vadybinių ar ekonominių, tačiau nemažai techninio išsilavinimo žinių, tad ir vyriškosios lyties atstovų gausa būtent šiame sektoriuje pasireiškia gerokai didesnė.

     Analizuojant plačiau demografinį personalo pasiskirstymą kelių transporto sektoriuje, yra aktualu akcentuoti, kaip apklausti respondentai pasiskirsto pagal amžių. Gauti duomenys pateikti plačioje amžiaus amplitudėje (žr. 23 pav). Apklausti respondentai pasiskirstė taip: iki 25 metų apklausti respondentai sudarė 25 %, o tai yra 14 darbuotojų. Didžiausia darbuotojų koncentracija pagal amžių buvo nuo 26 iki 35 metų ir sudarė net 38 %, visų apklaustų respondentų, o tai yra 21 darbuotojų. 29 % tai yra 16 apklaustų respondentų, sudarė tie kurių amžius buvo nuo 36 iki 45 metų, o nuo 46 iki 55 metų ir daugiau, kaip 55 metai sudarė lygiai po 4 %, kitaip tariant po 2 apklaustus respondentus.

23 pav. Kelių transporto įmonėse dirbančių respondentų atsakymų pasiskirstymas pagal amžių [sudaryta autoriaus]
     Analizuodami gautus duomenis galime teikti, kad kelių transporte dirbantis personalas iš tiesų yra ganėtinai jaunas, o tai yra labai gerai, kadangi būtent kelių transporto sektoriuje yra tūkstančiai mikro ir smulkių įmonių teikiančių transporto paslaugas, o jauni ir perspektyvūs darbuotojai yra veržlūs, konkurencingi bei kvalifikuoti, o tai ir yra reikalinga įmonės plėtrai, bei konkurencingumui palaikyti. Be to, dirbančius jaunus darbuotojus galima motyvuoti įvairesnėmis motyvavimo priemonėmis, pavyzdžiui lankčiu darbo laiko grafiku ar panašiai. Žinoma dauguma apklaustų respondentų yra tęsiantys mokslus aukštesniuose lygiuose, bei keliantys kvalifikaciją tam tikrose įstaigose. Be to, tai nereikalauja didelių papildomų materialinių išlaidų įmonės sąskaita, o darbuotojai jaučia ganėtinai didelę paskatą.
    Tęsiant gautų duomenų analizę būtina paminėti koks kelių transporto įmonėse dirbančio personalo kvalifikacijos lygis. Jeigu įmonėje dirba kvalifikuoti ir kompetetingi darbuotojai įmonės tikslai bus visada įgyvendini. Tiriant kelių transporto sektorių, o tiksliau sakant jose dirbančio personalo kvalifikacijos lygį gauti rezultatai pateikti (žr. 24 pav). 

        Iš gautų rezultatų galima teigti, kad kelių transporto sektoriuje dirba labai kvalifikuoti ir turintys aukštą išsilavinimą darbuotojai. Iš visų 55 apklaustų kelių transporto įmonių respondentų net 75 %, o tai yra net 41 respondentas yra baigę universitetus ir įgiję aukštąjį išsilavinimą. Likusi dalis apklaustų darbuotojų sudaro 16 %, kitaip tariant 9 asmenys kurie yra įgiję aukštąjį neuniversitetinį išsilavinimą, 7 % personalo darbuotojų turintys įgytą profesinį išsilavinimą, ir tik 2 %, kitaip tariant 1 asmuo yra įgijęs vidurinį išsilavinimą. Tarp apklaustųjų respondentų visiškai nebuvo asmenų su nebaigtu viduriniu ar kitokiu išsilavinimu. Šie rezultatai parodo, kad kelių transporto sektoriuje dirbantis personalas iš tiesų yra aukštos kvalifikacijos. Žinoma reikėtų daryti prielaidą, kad rezultatai yra gauti apklausus tik įmonių administraciją, tiksliau sakant pirmo, antro ir trečio lygio vadovus, o ne pačius vairuotojus. Tačiau, aukštos kvalifikacijos  darbuotojų pasiskirstymą kelių transporto sektoriuje lemia ne tik jaunų darbuotojų gausa, tačiau ir darbdavių keliami reikalavimai. Daugeliui įmonių tenka bendrauti ne tik su Lietuvos, tačiau ir su viso pasaulio klientais ar partneriais, o tai darant yra labai svarbu parodyti kuo didesnę kompetenciją, bei supratingumą, norint, kad įmonės ryšiai su klientais ar partneriais išliktų stabilūs ir ilgalaikiai.
      Jau nuo senų laikų egzistuoja aforizmas, kad sėkminga kompanijos veikla yra jos darbuotojų sugebėjimų, bei motyvacijos sandauga. Kompanijos personalas tai daugiau nei darbo jėga, tai pagrindiniai kompanijos ištekliai ir kapitalas.

      Analizuodamas kelių transporto paslaugų sektoriaus personalo motyvavimo aspektus visų pirma dėmesys buvo sutelktas į tai, ką darbuotojams reiškia darbas, kaip jie supranta ir interpretuoja. Tad paklausus respondentų, kas jiems yra darbas iš 55 respondentų buvo gauti tokie atsakymai (žr. 25 pav).

      Respondentai darbo reikšmingumą įvardino įvairiai remdamiesi savo supratingumo ar suvokimo lygiu. Gauti rezultatai pasiskirstė daugiau mažiau po lygiai. Manytume, kad tam įtakos turėjo tiek respondentų amžius, tiek ir patirtis dirbant kelių transporto sektoriuje.

         Iš 25 pav. pateiktų tyrimo rezultatų duomenų matyti, kad 48 % apklaustų respondentų darbą įvardino, kaip pajamų šaltinį ir galimybę tobulėti, tačiau 27 % respondentų darbo prasmę supranta, bei įvardina, kaip pajamų šaltinį ir galimybę realizuoti savo sugebėjimus, bei patirtį. Iš šių dviejų motyvavimo aspektų galima daryti prielaidą, kad jaunesnio amžiaus, mažesnę kvalifikaciją turintys žmonės yra linkę daugiau tobulėti ir įgauti asmeninių įgūdžių, bei patirties. Tačiau vyresnio amžiaus ir aukštesnės kvalifikacijos žmonėms yra polinkis sukauptas žinias ir patirtį realizuoti savo darbinėje veikloje, kadangi taip jie supranta darbo reikšmingumą. Žinoma reikia atkreipti dėmesį į tai, kad tokiam respondentų pasiskirstymui įtakos turi ne tik amžiaus skirtumas ar kvalifikacijos lygis, tačiau ir sukurti darbo įvaizdžio stereotipai. Likusieji apklausoje dalyvavę respondentai kurie sudarė tik 25 % visų apklaustųjų pasiskirstė taip: 16 % kitaip sakant 9 asmenys į klausimą kas yra darbas atsakė, kad tai tik pajamų šaltinis, 9 % respondentų teigia, kad darbas, tai pajamų šaltinis ir pasitenkinimas dalyvavimu bendroje veikloje. Iš paskutinio teiginio galime daryti prielaidą, kad šį atsakymą greičiausiai pasirinko įmonių vadovai, kadangi interesas dalyvauti bendroje veikloje yra jų, kaip vadovų pareiga.

     Tęsiant tyrimą kelių transporto paslaugų sektoriuje kitas svarbus klausimas buvo išsiaiškinti, kokie motyvavimo aspektai yra aktualūs tam, kad darbuotojas dirbtų geriau ir efektyviau. Iš 55  apklausoje dalyvavusių respondentų į klausimą ar Jūs dirbtumėte geriau jeigu, tyrimo rezultatai pasiskirstė (žr. 26 pav).

26 pav. Kelių transporto įmonių personalo atsakymų pasiskirstymas pagal motyvavimo aspektus [sudaryta autoriaus]
       Iš gautų tyrimo rezultatų respondentai pasiskirstė taip: 29 % respondentų teigia, kad darbo efektyvumą paskatintų tai, jei jiems darbas teiktų malonumą, 28 % apklaustų respondentų mano jei darbo užmokestį įtakotų darbo rezultatai ir kokybė jie stengtųsi dirbti geriau, 20 % pasirinko atsakymą, kad dirbtų geriau jei matytų realias karjeros perspektyvas. Likusi respondentų mažuma tiksliau sakant 4 % pasirinko atsakymą jei būtų sudarytos tinkamos sąlygos dirbti ir likusieji 2 % teigia, kad dirbtų geriau jei būtų sudarytos tinkamos sąlygos dirbti, bei jei būtų tinkama darbinė atmosfera. Nei vienas iš 55 apklaustų respondentų nemano, kad darbo efektyvumą paskatintų įvairesnis nerutininis darbas.
     Išanalizavus gautus duomenis apie darbuotojų efektyvumo skatinimo veiksnius ir įtaką jų darbo efektyvumui, galima išskirti du aspektus. Pirmas tai darbo teikiamas malonumas, antra tai darbo užmokestį lemiantys veiksniai. Šiuos motyvavimo aspektus pasirinko gerokai daugiau, kaip pusė apklaustų respondentų net 57 % . Respondentai kurie teigia, kad darbo efektyvumui pagerinti reikalinga tik tai, kad darbas teiktų malonumą iš to galima įžvelgti savimotyvaciją. Todėl, kad darbuotojui malonumą teikiantis darbas visų pirmą bus atliktas gerai, o gauti rezultatai motyvuos patį darbo dalyvį. Žinoma nemaža respondentų dalis mano, jog darbo užmokestį įtakojantys veiksniai skatins dirbti geriau. Taip, tai tiesa visuomet darbuotojui bus tikslas stengtis, pasiekti kuo geresnius rezultatus, tam kad būtų tinkamai įvertintas ir motyvuotas atlygis. Tai ganėtinai efektyvus ir daugelyje įmonių taikomas reiškinys.
      Atliekant tyrimo rezultatų analizę Lietuvos kelių transporto paslaugų įmonėse iš apklausoje dalyvavusių respondentų buvo tikimasi sužinoti koks jų pasitenkinimas esamų darbu. Apklaustų respondentų atsakymai pasiskirstė (žr. 27 pav).

27 pav. Kelių transporto įmonių personalo pasitenkinimas esamu darbu [sudaryta autoriaus]
      Iš 27 pav. pateiktų duomenų galima teigti, kad Lietuvos transporto sektoriuje jaučiamas ekonominis nuosmukis ir ganėtinai didelis nepasitenkinimas darbu. Net 76 % apklausoje dalyvavusių respondentų apie pasitenkinimą dabartiniu darbu mano pesimistiškai, o tai nieko daug nežadantys rodikliai. Kiti apklausoje dalyvavę respondentai pasiskirstė taip: 56 % teigia, kad yra patenkinti tik iš dalies, 20 % respondentų yra visiškai nepatenkinti dabartiniu darbu, net 22 % teigia, kad dabartiniu darbu yra patenkinti ir tik 2 % apklaustų respondentų yra labai patenkinti dabartiniu darbu.
       Analizuojant gautus tyrimo duomenis būtų galima daryti prielaidą ir teigti, kad darbuotojų nepasitenkinimas dabartiniu darbu išaugo dėl rinkoje sumažėjusių krovinių importo ir eksporto. Įmonėms teko švelninti atsiradusį didžiulį disbalansą tarp pajamų ir išlaidų. Vienas pirmųjų žingsnių darbuotojų atlyginimų mažinimas. Todėl labai paprasta suprasti, kad apklaustų kelių transporto įmonių darbuotojai apie dabartinį pasitenkinimą darbu kalba pesimistiškai, bei atsargiai. Analizuojant kitus šiuos duomenis nuostabą sukėlė tai, kad net 24 % apklaustų respondentų teigia esą patenkinti ir netgi labai patenkinti dabartiniu darbu. Iš to galime daryti prielaidą, kad apklausoje dalyvavę respondentai yra aukštas pareigas užimantys vadovai, kurių socialinė ir ekonominė padėtis yra pažeidžiama paskutiniu atveju, arba darbuotojai, kurie yra pavaldūs ir jaučiasi įbauginti dabartinių rinkos sąlygų, bei šalyje didėjančios bedarbystės masto. Dėl šių priežasčių jie jaučiasi motyvuoti tuo, kad nepraranda esamos darbo vietos, atlyginimo, bei socialinių garantijų.
      Tęsiant tyrimo eigą, buvo apklausta kelių transporto paslaugų sektoriuje 15 įvairaus tipo įmonių, iš jų: 7 mikroįmonės, 5 smulkios įmonės, 2 vidutinės įmonės ir 1 stambi įmonė. Atlikus tyrimą buvo gauta tokia informacija (žr. 28 pav).    

28 pav. Motyvavimo priemonių taikymo efektyvumas kelių transporto paslaugų sektoriuje pagal įmonės tipą [sudaryta autoriaus]
     Analizuojant 28 pav. gautus tyrimo duomenis paaiškėjo, kad  iš apklaustų kelių transporto paslaugų įvairaus tipo įmonių, net 46,6 % šiuo momentu yra visiškai nemotyvuotos. 39,97 % įmonių teigia, kad yra iš dalies motyvuotos, pakankamai motyvuotų kelių transporto paslaugų įmonių yra tik 13,34 %, tačiau nei viena iš apklaustų kelių transporto paslaugų įmonių teigia, kad šiuo sunkiu ekonominiu laikotarpiu nėra motyvuotos.
     Gauti tyrimo rezultatai leidžia teigti, kad Lietuvos kelių transporto paslaugų sektoriuje labiausiai nemotyvuotos arba motyvuotos tik iš dalies jaučiasi mikro, bei smulkios įmonės. Žinoma priežastis aiški ir paprasta. Šalį užklupus ekonominiam nuosmūkiui labiausiai buvo paliestos šio tipo įmonės iki šio laiko ir taip vangiai taikomos motyvavimo priemonės baigia visiškai išnykti, kadangi vadovai manantys, kad šiuo momentu investicijos turi būti nukreiptos ne į žmogų, o į įmonės išlikimą Tačiau atkreipus dėmesį į vidutines ir stambias Lietuvos kelių transporto paslaugų įmones duomenys rodo šiek tiek geresnius rezultatus. Beveik visos įmonės yra motyvuotos pakankamai. Iš to galima daryti išvadą, kad vidutinės ir  stambios kelių transporto paslaugų įmonės turi tam tikrus motyvavimo pricipus, bei modelius, tačiau jie tik  minimaliai išlaiko personalo darbo efektyvumą.
      Atliekant tyrimą Lietuvos kelių transporto paslaugų sektoriuje, buvo anketavimo būdu gauta informacija. Ją išanalizavus buvo sužinota, kaip įvairaus tipo įmonių respondentų atsakymai pasiskirsto pagal taikytiną arba netaikytiną įmonės motyvavimo sistemą (žr.29 pav).

29 pav. Kelių transporto paslaugų įmonių motyvavimo sistemos taikymo 

efektyvumas [sudaryta autoriaus]
       Iš gautų tyrimo rezultatų 29 pav matyti, kaip Lietuvos kelių transporto įmonės pasiskirsto, pagal motyvavimo sistemos taikymą. Bendrąja prasme pažvelgus į gautus duomenis matyti, kad Lietuvos kelių transporto įmonėse nėra tinkamai išvystytos motyvavimo sistemos. Atlikdami analizę pažvelkime plačiau. Iš 15 apklaustų kelių transporto paslaugų įmonių net 46,7 % sudarė mikroįmonės, kurios iš gautų tyrimo rezultatų teigia, kad įmonės motyvavimo sistema yra visiškai nepatenkinti arba mažoji dalis mano, kad patenkinti tik iš dalies. Šie rezultatai rodo ir kelia didelį susirūpinimą Lietuvos kelių transporto mikroįmonėse. Smulkiose kelių transporto paslaugų įmonėse situacija tai pat yra prasta, net 20 % smulkių mikroįmonių teigia, kad yra visiškai nepatenkintos esama motyvavimo sistema ir tik 13,3 % apklaustų įmonių yra patenkinti tik iš dalies. Apžvelgus vidutinių ir stambių Lietuvos kelių transporto įmonių gautus rezultatus, galima teigti, kad šiose tokio tipo įmonėse bandoma taikyti vienokias ar kitokias motyvavimo sistemas. Tyrimo rezultatai rodo, kad 6,7 % vidutinių ir stambių įmonių yra patenkintos motyvavimo sistema ir tik 6,7 % vidutinių įmonių teigia, kad yra patenkintos tik iš dalies esančia įmonės motyvavimo sistema.
      Viena iš svarbiausių personalo motyvavimo priemonių taikymo tyrimo dalių buvo išanalizuoti Lietuvos kelių transporto paslaugų sektoriuje personalo motyvavimo priemonių svarbos ir pasitenkinimo aspektus. Klausimai buvo suformuluoti taip, kad būtų galima iš gautų tyrimo rezultatų sužinoti motyvavimo priemonių ryšį ir  įsitikinti, kokia situacija yra dabartinėse Lietuvos kelių transporto paslaugų įmonėse taikančiose tam tikras motyvavimo priemones. Tyrimo apklausos dalyviai turėjo galimybę iš 19 motyvavimo priemonių pasirinkti jų nuomone reikšmingiausias: 1. Specializuotų užduočių skyrimas; 2. Darbo įgūdžių ugdymas; 3. Tikslus darbo reguliavimas; 4. Savarankiškumas ir atsakomybė; 5. Papildomas įgaliojimų ir atsakomybės delegavimas; 6. Darbuotojų mokymai (kursai, seminarai, paskaitos ir pan); 7. Įmonės kultūros ir darbuotojų filosofijos suderinamumas; 8. Darbuotojų pasitenkinimo savimi didinimas; 9. Atvira darbuotojo ir darbdavio komunikacija; 10. Papildomos paskatos (sveikatos draudimas, kelionės, pensijų draudimas ir pan); 11. Premijos ir priedai prie darbo užmokesčio; 12. Padėkos ir pagyrimai žodžiu ir raštu; 13. Lankstus darbo laiko grafikas; 14. Paaukštinimas pareigose; 15. Nuolatinis personalo vertinimas; 16. Ryšys tarp užmokesčio ir darbo kokybės; 17. Nuomonių ir pasiūlymų išklausymas; 18. Bendri susirinkimai (vadovų ir darbuotojų); 19. Aiškus hierarchinis pavaldumas. Pasirinkdami tinkamiausias motyvavimo priemones, tam buvo vadovaujamasi tokiai pasirenkamo atsakymo kriterijais: visiškai nesvarbu, nesvarbu, svarbu, labai svarbu. Į klausimą įvertinkite pateiktų darbo aspektų svarbą jums, rezultatai pasiskirstė (žr. 30 pav).

30 pav. Personalo motyvavimo priemonių svarbos įvertinimas [sudaryta autoriaus]
     Tačiau norint atlikti koreliaciją buvo reikalinga sužinoti personalo motyvavimo priemonių pasiskirstymą pagal pasirinktas motyvavimo priemones. Tam buvo pateiktas klausimas, įvertinkite balais šių motyvavimo priemonių asmeninį pasitenkinimą. Pasirenkamos motyvavimo priemonės buvo analogiškos prieš tai minėtoms motyvavimo priemonėms. Apklausos atsakymai pasiskirstė taip (žr 31 pav).

31 pav.  Personalo motyvavimo priemonių pasitenkinimas [sudaryta autoriaus]
     Analizuojant  30 pav ir 31 pav gautus Lietuvos kelių transporto paslaugų įmonių personalo motyvavimo priemonių svarbą ir pasitenkinimą, buvo atlikta koreliacija. Kurios metu buvo tikimasi išanalizuoti dviejų tų pačių personalo motyvavimo priemonių tarpusavio sąryšį. 

      Koreliacijai atlikti ir motyvavimo priemonių sąryšiui suskaičiuoti buvo naudojama Mocrosoft Office paketo Microsoft Office Exel 2003 programa. Gauti rezultatai pateikti (žr. 7 lentelė).
7 lentelė. Personalo motyvavimo priemonių svarbos ir pasitenkinimo koreliacinės analizės rezultatai [sudaryta autoriaus]
	Eil.

Nr.
	MOTYVAVIMO PRIEMONĖS
	KORELIACIJOS KOEFICIENTAS
	KORELIACIJOS

INTERPRETACIJA

	10
	Specializuotų užduočių skyrimas
	0,3
	Silpna 

	2
	Darbo įgūdžių ugdymas
	0,7
	Stipri 

	3
	Tikslus darbo reguliavimas
	0,7
	Stipri 

	4
	Savarankiškumas ir atsakomybė
	0,8
	Stipri 

	5
	Papildomas įgaliojimų ir atsakomybės delegavimas
	0,3
	Silpna

	6
	Darbuotojų mokymai (kursai, seminarai, paskaitos ir pan)
	-0,9
	Labai stipri 

	7
	Įmonės kultūros ir darbuotojų filosofijos suderinamumas
	0,5
	Vidutinė

	8
	Darbuotojų pasitenkinimo savimi didinimas
	-0,8
	Stipri

	9
	Atvira darbuotojo ir darbdavio komunikacija
	-0,6
	Vidutinė

	10
	Papildomos paskatos (sveikatos draudimas, kelionės, pensijų draudimas ir pan)
	-0,7
	Stipri

	11
	Premijos ir priedai prie darbo užmokesčio
	-0,8
	Stipri

	12
	Padėkos ir pagyrimai žodžiu ir raštu
	-0,4
	Silpna

	13
	Lankstus darbo laiko grafikas
	0,6
	Vidutine

	14
	Paaukštinimas pareigose
	-0,5
	Vidutinė

	15
	Nuolatinis personalo vertinimas
	-0,3
	Silpna

	16
	Ryšys tarp užmokesčio ir darbo kokybės
	-0,8
	Stipri

	17
	Nuomonių ir pasiūlymų išklausymas
	-0,5
	Vidutine

	18
	Bendri susirinkimai (vadovų ir darbuotojų)
	-0,7
	Stipri

	19
	Aiškus hierarchinis pavaldumas
	0,4
	Silpna


     Atlikus tyrimo rezultatų analizę apie personalo motyvavimo priemonių svarbą ir pasitenkinimą (žr. 7 lentelėje) galima teigti, kad Lietuvos kelių transporto paslaugų sektoriuje personalas yra patenkintas šiomis motyvavimo priemonėmis: darbo įgūdžių ugdymas, tikslus darbo reguliavimas, savarankiškumas ir atsakomybė. Šių motyvavimo priemonių stipri koreliacija sąlygoja darbuotojo ir darbdavio interesų tapatumą. Lietuvos kelių transporto paslaugų įmonių personalas iš dalies yra patenkintas ir šiomis motyvavimo priemonėmis: įmonės kultūros ir darbuotojų filosofijos suderinamumu, bei lanksčiu darbo laiko grafiku. Toks vidutinės koreliacijos sąryšis leidžia daryti prielaidą, kad įmonėse motyvavimo priemonių suderinamumas su darbuotojo interesais nėra stiprus, o tai turi įtakos darbo efektyvumui. Tęsiant tyrimo rezultatų analizę, kitos motyvavimo priemonės pagal svarbą ir pasitenkinimą motyvavimo priemonėmis pasiskirstė taip: silpna teigiama koreliacija buvo gauta pasirinkus  aiškų hierarchinį pavaldumą, silpna neigiama koreliacija nuolatinis personalo vertinimas, padėkos ir pagyrimai žodžiu ir raštu. Silpna neigiama koreliacija reiškia tai, kad yra atotrūkis nuo įmonės taikytinų šių motyvavimo priemonių ir personalo norinčio, kad jos būtų taikomos. Dar didesnis atotrūkis – nesuderinamumas yra šių motyvavimo priemonių: nuomonių ir pasiūlymų išklausymas, paaukštinimas pareigose, atvira darbuotojo ir darbdavio komunikacija. Šios motyvavimo priemonės beveik nėra taikomos Lietuvos kelių transporto paslaugų įmonėse, tačiau jose dirbantis personalas norėtų, kad jos būtų taikomos, dėl to gerėtų darbo efektyvumas ir kokybė.
      Iš 7 lentelėje pateikti motyvavimo priemonių patį didžiausią dėmesį reikėtų sutelkti į materialines motyvavimo priemones tai: darbuotojų mokymai (kursai, seminarai, paskaitos ir pan), papildomos paskatos (sveikatos draudimas, kelionės, pensijų draudimas ir pan),   premijos ir priedai prie darbo užmokesčio, ryšys tarp užmokesčio ir darbo kokybės  ir motyvavimo priemones pagal skatinamąjį vadovavimą tai: bendri susirinkimai (vadovų ir darbuotojų), darbuotojų pasitenkinimo savimi didinimas. Todėl, atlikus koreliaciją paaiškėjo, kad tarp svarbos  ir pasitenkinimo motyvavimo priemonėmis yra didelis disbalansas. Tai reiškia, kad šios motyvavimo priemonės duotų teigiama efektą įmonės rezultatams, tačiau jos nėra tinkamai taikomos Lietuvos kelių transporto paslaugų įmonėse. Šių motyvavimo priemonių netaikymą sąlygoja įmonės vadovų kompetencijos trūkumas šiais aspektais, bei dabartinėje rinkoje susiklosčiusi situacija, dėl kurios priežasčių jaučiamas būtent šių motyvavimo priemonių trūkumas.
    Atlikus lyginamąją analizę buvo labai svarbu sužinoti ar iš pasirinktų motyvavimo priemonių personalo darbo efektyvumas ir kokybė iš tiesų pagerėtų. Į klausimą, ar dirbtumėte geriau jei būtumėte motyvuojami Jūsų pasirinktomis motyvavimo priemonėmis, Lietuvos kelių transporto paslaugų įmonių personalas atsakė teigiamai (žr. 32 pav).

32 pav. Personalo pasirinktų atsakymų motyvavimo priemonių efektyvumo pasiskirstymas [sudaryta autoriaus]
     Iš gautų tyrimo rezultatų matyt, kad taikant pasirinktas personalo motyvavimo priemones Lietuvos kelių transporto paslaugų įmonėse net 83 % apklaustų respondentų teigia, kad dirbtų geriau, efektyviau ir kokybiškiau. 2 % apklaustųjų mano, kad nesvarbu kokios motyvavimo priemonės būtų taikomos, jų darbo našumas nepadidėtų. Iš to galime daryti prielaidą, kad pesimistiškai nusiteikusių darbuotojų apsisprendimą sąlygoja du faktoriai. Pirma darbuotojai yra labai motyvuoti ir nesvarbu kokios motyvavimo priemonės bus taikomos jų darbo našumas nepadidės, arba darbuotojai kuriems nesvarbu kokios motyvavimo priemonės būtų taikomos jų neigiamas požiūris į darbą atspindės darbo rezultatus. 15 % Lietuvos kelių transporto paslaugų įmonių apklausoje dalyvavusio personalo teigia, kad taikant pasirinktas motyvavimo priemones nežino ar dirbtų geriau ir efektyviau. Tokį apsisprendimą lemia žmonių nepasitikėjimas ir abejojimas pačiais savimi, bei savo išreikšta nuomone. Apibendrinant galima teigti, kad Lietuvos kelių transporto paslaugų sektoriaus įmonėse taikant tinkamas motyvavimo priemones didžioji dalis personalo jaustųsi motyvuoti, dėl to pagerėtų darbo kokybė ir našumas, o tai įmonėms suteiktų konkurencingos įmonės statusą, bei sugebėjimą šiandieninėje rinkoje išlikti efektyviais.
       Baiginėjant tyrimo apklausos rezultatų analizę respondentų buvo paklausta kokius sprendimus pasiūlytų Lietuvos kelių transporto paslaugų įmonėms sistemos tobulinimui. Dauguma apklausos dalyvių teigė, kad siūlytų taikyti šias motyvavimo priemones: didesnį atlygį už atliktą darbą, premijas ir priedus prie darbo užmokesčio, pensijų, sveikatos ir panašūs draudimai, ryšys tarp užmokesčio ir darbo kokybės, darbuotojų pasitenkinimo savimi didinimas ir t.t. Tai reiškia, kad šio sunkiu ekonominiu laikotarpiu yra tikslinga taikyti materialias motyvavimo priemones, bei motyvavimo priemones pagal skatinamąjį vadovavimą, tačiau tam turi būti sukurtas ir pateiktas tinkamas motyvavimo modelis.
      Apibendrinant tyrimo rezultatus Lietuvos kelių transporto paslaugų įmonėse apie personalo motyvavimo priemonių taikymą galima daryti išvadas, kad Lietuvos kelių transporto paslaugų įmonėse personalo motyvavimo priemonės nėra efektyviai taikomos, arba taikomos ne tos kurios turėtų teigiamą poveikį įmonės personalo darbo efektyvumui skatinti. Iš tyrimo rezultatų paaiškėjo, kad Lietuvos kelių transporto paslaugų įmonėse nėra taikomi motyvavimo modeliai daugumoje mikro ir smulkiosiose kelių transporto paslaugų įmonėse, o vidutinėse ir  stambiose kelių transporto įmonėse yra naudojami tik tam tikri modelių elementai, arba modeliai, kurie šiandieninės rinkos sąlygomis nėra efektyvūs. Todėl remiantis tyrimo rezultatais paaiškėjo, kad norint gauti motyvavimo priemonių efektą būtina taikyti materialines motyvavimo priemones tai: darbuotojų mokymai (kursai, seminarai, paskaitos ir pan), papildomos paskatos (sveikatos draudimas, kelionės, pensijų draudimas ir pan),   premijos ir priedai prie darbo užmokesčio, ryšys tarp užmokesčio ir darbo kokybės, bei motyvavimo priemones pagal skatinamąjį vadovavimą tai: bendri susirinkimai (vadovų ir darbuotojų) ir darbuotojų pasitenkinimo savimi didinimas. Pateikus personalo motyvavimo modelį ir jame įvedus šiuos du personalo motyvavimo priemonių elementus šiandieninės rinkos sąlygomis šis Lietuvos kelių transporto paslaugų personalo motyvavimo modelis suteiktų įmonėms efektyvių motyvavimo priemonių panaudojimą, bei investicijos grąžą. Padaryta investicija į subjektą (darbuotoją) vienokia ar kitokia forma laiko atžvilgiu sugrįš atgal pas investuotoją (vadovą), su didesne grąža nei buvo padaryta. Toks personalo motyvavimo modelio pritaikymo efektyvumas Lietuvos kelių transporto paslaugų įmonėse sąlygoja įmonės augimą, konkurencingumą, bei efektyvią  tolimesnę įmonės veiklą. 
4. PERSONALO MOTYVAVIMO MODELIS LIETUVOS KELIŲ TRANSPORTO PASLAUGŲ ĮMONĖSE
     Motyvavimo modelis – tai struktūrinis pagrindinių žinių prielaidų, taikomų uždavinių ir duomenų aprašymas, būtinas kuriant ir taikant sistemas. Pagrindinis modeliavimo tikslas –  suprasti ir sumodeliuoti veiklos procesus, problemas, elementus, veiklos dalyvius, veiksmus geriau, negu tai gali būti padaryta aprašant. Darbuotojų motyvavimas traktuojamas, kaip konkrečios veiklos modelis, tam buvo pateiktas personalo motyvavimo modelis tinkantis Lietuvos kelių transporto paslaugų sektoriaus įmonėms (žr. 33 pav). Sudarant modelį buvo remtasi gautais Lietuvos kelių transporto paslaugų įmonių personalo apklausos tyrimo rezultatais. Juos nuodugniai išanalizavus paaiškėjo tinkantys modelio sudarymui elementai, kuriuos integravus buvo pasiūlytas personalo motyvavimo modelis pritaikytas Lietuvos kelių transporto paslaugų įmonėms.
    Personalo motyvavimo modelis Lietuvos kelių transporto paslaugų įmonėms buvo sudarytas iš 9 elementų neįskaitant motyvavimo priemonių elementų bazių. Kiekvienas iš jų turi atitinkamą sąryšį, bei prasmę. Modelio elementai sudaryti ir sudėlioti taip, kad sudarytų jungiančiąją grandį, kurios pasekmė motyvuotas darbuotojas ir patenkintas darbdavys gautais darbo rezultatais. Tad paanalizuokime, kiekvieną iš modelio elementų atskirai:
    Nemotyvuotas darbuotojas – tai asmuo atliekantis įmonės vadovo pavestas užduotis, tačiau nejaučiantis jokios paskatos darbo našumui, bei kokybei gerinti.
     Tai pradinis motyvavimo modelio išeities taškas - nemotyvuotas darbuotojas. Tam, kad įmonė išgautų didesnę darbuotojo darbo efektyvumo naudą, būtina išsiaiškinti, bei išanalizuoti darbuotojo poreikius, kurių skatinamas jis gerintų darbo efektyvumą. Tam būtina atlikti darbuotojo poreikių analizę.
     Darbuotojo poreikių analizė – tai kuomet subjekto (darbuotojo), poreikiai skaidomi į atskiras dalis, o šios yra tiriamos ir analizuojamos individualiems subjektams individualiais atvejais.
      Atlikus darbuotojo poreikių analizę toliau prieinama prie vieno iš svarbiausių modelio elemento, tai motyvavimo priemonių pasirinkimas. Šis elementas yra svarbus tuo, kad pritaikius tinkamas motyvavimo priemones bus gautas norimas darbo rezultato efektas, priešingu atveju modelis netenka prasmės jei bus parenkamos netinkamos motyvavimo priemonės.
     Motyvavimo priemonių pasirinkimas – tai vadovo atliktos analizės rezultatas, kuris apsprendžia kokias tinkamiausias motyvavimo priemones taikyti subjektui (darbuotojui). 
      Iš modelio elemento motyvavimo priemonių pasirinkimas išskiriamos dvi dedamosios. Tai materialinės motyvavimo priemonės, bei motyvavimo priemonės pagal skatinamąjį vadovavimą. 

     Materialinės motyvavimo priemonės – tai papildomos įmokos į pensijų fondą, lengvatinis įmonių akcijų įsigijimas, priedai prie darbo užmokesčio, transporto priemonės asmeninėms reikšmėms, fiksuotos ir kintamos pajamos, pelno dalies išmokėjimas, kvalifikacijos kėlimo kursai, sveikatos, pensijų ir kt draudimai, ryšys tarp užmokesčio ir darbo kokybės.
    Motyvavimo priemonės pagal skatinamąjį vadovavimą – tai bendri susirinkimai, darbuotojo elgesio pastiprinimas laiku, individualių laimėjimų įvertinimas, motyvų ir darbo užmokesčio derinimas, pasitenkinimo savimi didinimas, negatyvių darbininkų situacijų naikinimas.
     Integravus šias dvi motyvavimo priemonių elementų bazes į personalo motyvavimo modelį tinkantį Lietuvos kelių transporto paslaugų sektoriaus įmonėms, stipriai padidės subjektų (darbuotojų) asmeninis pasitenkinimas darbu, o tai skatins efektyvesnio darbo našumą.
    Motyvavimo priemonių taikymas – tai procesas, kuomet įmonės vadovas motyvuoja subjektą (darbuotoją) pasirinktomis motyvavimo priemonėmis, tai yra atlieka vienokios ar kitokios formos investiciją į darbuotoją, tikėdamasis atgalinės grąžos.
          Šis motyvavimo priemonių taikymo procesas  nulemia motyvuojamo subjekto (darbuotojo) elgseną ateityje, ar jis stengsis dirbti efektyviau, ar jis žiūrės ne tik į savo gerovę tačiau ir į įmonės lūkesčius ir pan. Motyvavimo priemonių taikymo procesui pasibaigus pereinama prie kito modelio elemento –  motyvuotas darbuotojas. 

     Motyvuotas darbuotojas – tai subjektas (darbuotojas) kuris jaučia pasitenkinimą darbu, bei turi norą ir suinteresuotumą tą darbą atlikti kuo geriau.
        Įmonės vadovas padaręs investiciją į darbuotoją, tai yra jį motyvavęs tam tikromis motyvavimo priemonėmis, kaip ir kiekvienam versle po investicijų yra laukiamas rezultatas ir investicijos grąža. Tad kitas modelio elementas yra gautas tenkinantis darbo rezultatas.

     Tenkinantis darbo rezultatas – tai motyvavimo priemonių taikymo rezultatas, kurio pasekmė gerai, atsakingai, bei kruopščiai atliktas darbas, bei patenkinti įmonės lūkesčiai.
    Per visą šią motyvavimo modelio elementų grandinę buvo pasiektas galutinis taškas, nuo ne motyvuoto darbuotojo iki motyvuoto darbuotojo ir darbo rezultatu patenkinto vadovo. Tačiau reikia nepamiršti, kad tai nėra vienkartinis procesas po gauto tenkinančio darbo rezultato vyksta grįžtamasis ryšys.
    Grįžtamasis ryšys – tai proceso elementas kuris jungia gautą tenkinantį rezultatą ir nemotyvuotą darbuotoją. Grįžtamasis ryšys yra reikalingas tam, kad darbuotojas vėl jaustų pasitenkinimą, o darbdavys norimą darbo rezultatą.

     Modeliui grįžtant ir pradinį išeities tašką vėl visa tai cikliškai tęsiasi ir kartojasi, tol kol įmonės darbuotojas tampa neveiksnus taikomomis motyvavimo priemonėmis, tai yra nebegaunamas norimas darbą tenkinantis rezultatas. Darbuotojo neveiksnumą taikomom motyvavimo priemonėm darbdavys privalo pastebėti kuo skubiau ir pritaikyti subjektui 





















     Pateiktas personalo motyvavimo modelis (žr. 33 pav) tinkantis Lietuvos kelių transporto paslaugų sektoriaus įmonėms. Iki šiol nebuvo sukurta nei vieno teorinio ar praktinio personalo motyvavimo modelio tinkančio Lietuvos kelių transporto paslaugų įmonėms, tad šio personalo motyvavimo modelio taikymas yra visiškai naujas ir tyrimo rezultatais pagrįstas objektas. Modelio naujumą sąlygoja dvi integruotos personalo motyvavimo priemonių elementų bazės, bei modelio sudarymo struktūra.
     Personalo motyvavimo modelio sudarymo esmė yra vienas pagrindinių Lietuvos kelių transporto paslaugų įmonių mechanizmų, padėsiančių  valdyti personalo darbo efektyvumą. Modelio pritaikymas praktikoje galimas įvairaus tipo kelių transporto paslaugų įmonėse pradedant mikro įmonėm, smulkiom įmonėm ir baigiant vidutinėm ar stambiom Lietuvos kelių transporto paslaugų įmonėm. Tačiau atliktos analizės duomenimis modelio pritaikymo efektyvumas ir būtinybė esti smulkiose ir mikro Lietuvos kelių transporto paslaugų įmonėse. Kadangi tokio tipo įmonėse pagal tyrimo rezultatus visiškai netaikomi jokie personalo motyvavimo modeliai, todėl įmonių darbuotojų darbo efektyvumas yra neigiamas. Žinoma reikia nepamirši, kad šiuo sunkiu ekonominiu momentu labiausiai yra pažeidžiamos būtent tokio tipo įmonės ir norint sumažinti įmonių likvidacijos procesus būtina taikyti personalo motyvavimo modelius, kad būtų vystoma įmonės veikla efektyvaus personalo darbo pagalba.  33 pav. pateikto personalo motyvavimo modelio pritaikymas galimas ir vidutinėse ar stambiose Lietuvos kelių transporto paslaugų įmonėse, tačiau reikia nepamiršti, kad jose yra taikomi ne personalo motyvavimo modeliai, o tik jų elementai, vadinasi naujo modelio integravimas turi būti daromas atsargiai su pastverta rizika, tam kad nebūtų pažeista subjektų (darbuotojų) motyvavimo principų esmė. Siūloma modelio integraciją į bendrą personalo valdymo sistemą tuomet, kada yra įvertinta nepasitenkinusių darbo sąlygomis darbuotojų gausa.
IŠVADOS IR PASIŪLYMAI
     Išanalizavus personalo motyvavimo modelių teorines koncepcijas ir praktinius pritaikymo aspektus Lietuvos kelių transporto paslaugų įmonėse, galima pateikti šias išvadas ir pasiūlymus:
1.   Motyvacija – psichologinė savybė, lemianti asmens įsipareigojimo laipsnį. Į ją įeina veiksniai sukeliantys, nukreipiantys ir palaikantys žmogaus elgesį tam tikra įsipareigojimo kryptimi [J. Stoneris].
2.   Personalo valdymo procese pats svarbiausias vaidmuo tenka motyvavimui. Remiantis motyvavimo teorijos koncepcijomis galima teigti, kad tinkamiausiai apibrėžia autoriai E. E Lawleris ir L. W. Porteris akcentuodami dvi dedamąsias: vidinį ir išorinį atlygį. Ši teorija nustato atlygio ir rezultato ryšį, tai yra žmogus patenkina savo poreikius, kai jis už pasiektus rezultatus apdovanojamas. Viena iš svarbiausių E.Lawler – L.Porter išvadų yra rezultatyvus darbas kuris suteikia pasitenkinimą. Pasak jų, baigto darbo jausmas sukelia pasitenkinimą ir turi įtakos tolesniam rezultatyvumui. Autoriai įrodė, kad didelis rezultatyvumas yra visiško pasitenkinimo priežastis, o ne jo pasekmė.
3.   Atlikta personalo motyvavimo modelių analizė leidžia daryti prielaidą, kad nėra visiškai tinkamo motyvavimo modelio Lietuvos kelių transporto paslaugų sektoriui. Tačiau yra tinkančios tik kai kurios personalo motyvavimo modelių elementų bazės: materialinių priemonių, bei motyvavimo priemonių pagal skatinamąjį vadovavimą elementai.
4.   Atlikta Lietuvos transporto paslaugų rinkos tyrimo analizė leidžia daryti išvadą, kad Lietuvos kelių transporto paslaugų sektorius užima net 49 % viso Lietuvos transporto paslaugų sektoriaus ir yra lyderio pozicijas užimanti transporto šaka, tiek krovinių ir keleivių  pervežimo, gaunamų pajamų, dirbančio personalo ir kitų aspektų atžvilgiu. Tai leido išryškinti konkretų transporto paslaugų sektorių, kuriame buvo išanalizuotos personalo motyvavimo modelių taikymo galimybės.
5.   Atlikta personalo motyvavimo priemonių koreliacinė analizė. Stipri teigiama motyvavimo priemonių koreliacija sudarė 15,7 %, stipri neigiama motyvavimo priemonių koreliacija sudarė 32 %, vidutinė teigiama koreliacija 10,5 %, vidutinė neigiama koreliacija 15,7 %, silpna teigiama koreliacija 15,7 %, silpna neigiama koreliacija 10,5 %. Koreliacinės analizės rezultatai išryškina neefektyviai taikomų tam tikrų motyvavimo priemonių nepanaudojimą, dėl šių priežasčių negaunamas teigiamas darbo rezultatas.
6.   Gauti tyrimo rezultatai įrodė teorinių motyvavimo modelių elementų pagal materialinį ir skatinamąjį vadovavimą praktinio pritaikymo reikšmingumą. Integravus teorinių motyvavimo priemonių elementus pasiūlytas personalo motyvavimo modelis tinkantis Lietuvos kelių transporto paslaugų sektoriaus įmonėms.
7.   Personalo motyvavimo modelis Lietuvos kelių transporto paslaugų sektoriaus įmonėms sudarytas iš 9 elementų: nemotyvuotas darbuotojas, darbuotojo poreikio analizė, motyvavimo priemonių pasirinkimas, dvi dedamosios su motyvavimo priemonių elementų bazėmis, motyvacijos priemonių taikymas, motyvuotas darbuotojas, gautas tenkinantis darbo rezultatas ir grįžtamasis ryšys. Elementai tarpusavyje turinys sąryšį, todėl modelio veikimas yra nuosekliai subalansuotas.
8.   Personalo motyvavimo modelis Lietuvos kelių transporto paslaugų sektoriaus įmonėms yra labai svarbi ir nauja mokslinių tyrimų kryptis, nukreipta į socialinės, kultūrinės ir ekonominės pažangos skatinimą.  Personalo motyvavimo modelis Lietuvos kelių transporto paslaugų sektoriuje yra visiškai nauja literatūros šaltiniuose ar moksliniuose straipsniuose nenagrinėta tema.
9.   Personalo motyvavimo modelio pritaikymas galimas įvairaus tipo Lietuvos kelių transporto paslaugų įmonėse, tačiau siūloma pradėti taikyti mikro ir smulkiose Lietuvos kelių transporto paslaugų įmonėse, kadangi modelio integracija į personalo valdymą yra paprastenė, bei reikšmingesnė atsižvelgiant į tai, kad tokio tipo įmonėse nėra visiškai taikomi motyvavimo modeliai.
10. Personalo motyvavimo modelį Lietuvos kelių transporto paslaugų sektoriaus įmonėms siūloma taikyti įvertinus potencialių nemotyvuotų darbuotojų gausą, bei integravus modelį į bendrą personalo valdymo sistemą.
11. Personalo motyvavimo modelio pritaikymas Lietuvos kelių transporto paslaugų sektoriaus įmonėms potencialiai gali prisidėti prie personalo darbo efektyvumo gerinimo, bei tobulinimo. Modelio integracija įmonės vadovams leistų tinkamai motyvuoti personalą, o tai skatintų įmonės vystymąsi.

PRIEDAI

A priedas

Personalo motyvavimo priemonių taikymas Lietuvos kelių transporto paslaugų įmonėse tyrimo anketa.
ANKETA

PERSONALO MOTYVAVIMO PRIEMONIŲ TAIKYMAS LIETUVOS KELIŲ TRANSPORTO PASLAUGŲ ĮMONĖSE
          Šią anketą sudarė VGTU studentas, ji skirta ištirti transporto paslaugų sektoriuje esamas motyvavimo priemones. Anketa yra anoniminė, gauti duomenys bus skirti baigiamojo darbo rašymui. Prašau pasirinktus atsakymus pažymėkite.


1. Kokia Jūsų lytis?

         Vyras;

         Moteris.

2. Koks Jūsų amžius?

         Iki 25 metų;

         Nuo 26 iki 35 metų;

         Nuo 36 iki 45 metų;

         Nuo 46 iki 55 metų;

         Daugiau nei 55 metai.

3. Koks Jūsų išsilavinimas?

        Nebaigtas vidurinis;

        Vidurinis;

        Profesinis;

        Aukštasis neuniversitetinis;

        Aukštasis universitetinis ;

        Kitas ____________.
4. Kiek darbuotojų dirba Jūsų organizacijoje?

        Iki 9 darbuotojų;

        Nuo 10 iki 49 darbuotojų;

        Nuo 50 iki 249 darbuotojų;     

        Daugiau, kaip 249 darbuotojų;
5. Kas Jums yra darbas?

        Tik pajamų šaltinis;

        Pajamų šaltinis ir galimybė realizuoti savo sugebėjimus ir patirtį;

        Pajamų šaltinis ir pasitenkinimas dalyvavimu bendroje veikloje;

        Pajamų šaltinis ir galimybė tobulėti;

        Pajamų šaltinis ir laiko praleidimas.

        Kita ____________ .
6. Ar Jūs dirbtumėte geriau jeigu?

       Darbas teiktų malonumą;

       Turėtumėte daugiau sugebėjimų;

       Darbo užmokestį įtakotų darbo rezultatai ir kokybė;

       Matytumėte realias karjeros perspektyvas;

       Būtų sudarytos tinkamos sąlygos  dirbti;

       Būtų tinkama darbinė atmosfera;

       Būtų apmokymai ir kvalifikacijos kėlimo kursai;

       Būtų įvairesnis „nerutininis“ darbas.
7. Koks Jūsų pasitenkinimas dabartiniu darbu?

       Visiškai nepatenkintas;

       Iš dalies patenkintas;
       Patenkintas;

       Labai patenkintas.

8. Ar Jūs jaučiatės motyvuotas?

 Visiškai nemotyvuotas;

 Iš dalies motyvuotas;

 Pakankamai motyvuotas;

 Labai motyvuotas.
9. Ar esate patenkintas Jūsų įmonės motyvavimo sistema?

       Visiškai nepatenkintas;

       Iš dalies patenkintas;

       Patenkintas;

       Labai patenkintas.

10. Įvertinkite balais pateiktų darbo aspektų svarbą Jums: (1) visiškai nesvarbu, (2) nesvarbu, (3) ne visada, (4) svarbu, (5) labai svarbu. Pažymėkite pasirinktą variantą.

	Specializuotų užduočių skyrimas
	1
	2
	3
	4
	5

	Darbo įgūdžių ugdymas
	1
	2
	3
	4
	5

	Tikslus darbo reguliavimas
	1
	2
	3
	4
	5

	Savarankiškumas ir atsakomybė
	1
	2
	3
	4
	5

	Papildomas įgaliojimų ir atsakomybės delegavimas 
	1
	2
	3
	4
	5

	Darbuotojų mokymai (kursai, seminarai, paskaitos ir pan)
	1
	2
	3
	4
	5

	Įmonės kultūros ir darbuotojų filosofijos suderinamumas
	1
	2
	3
	4
	5

	Darbuotojų pasitenkinimo savimi didinimas
	1
	2
	3
	4
	5

	Atvira darbuotojo ir darbdavio komunikacija
	1
	2
	3
	4
	5

	Papildomos paskatos (sveikatos draudimas, kelionės, pensijų draudimas ir pan)
	1
	2
	3
	4
	5

	Premijos ir priedai prie darbo užmokesčio
	1
	2
	3
	4
	5

	Padėkos ir pagyrimai žodžiu ir raštu
	1
	2
	3
	4
	5

	Lankstus darbo laiko grafikas
	1
	2
	3
	4
	5

	Paaukštinimas pareigose
	1
	2
	3
	4
	5

	Nuolatinis personalo vertinimas
	1
	2
	3
	4
	5

	Ryšys tarp užmokesčio ir darbo kokybės
	1
	2
	3
	4
	5

	Nuomonių ir pasiūlymų išklausymas
	1
	2
	3
	4
	5

	Bendri susirinkimai (vadovų ir darbuotojų)
	1
	2
	3
	4
	5

	Aiškus hierarchinis pavaldumas
	1
	2
	3
	4
	5


11. Įvertinkite balais asmeninį pasitenkinimą šiais darbo aspektais: (1) visiškai nesvarbu, (2) nesvarbu, (3) ne visada, (4) svarbu, (5) labai svarbu. Pažymėkite pasirinktą variantą.

	Specializuotų užduočių skyrimas
	1
	2
	3
	4
	5

	Darbo įgūdžių ugdymas
	1
	2
	3
	4
	5

	Tikslus darbo reguliavimas
	1
	2
	3
	4
	5

	Savarankiškumas ir atsakomybė
	1
	2
	3
	4
	5

	Papildomas įgaliojimų ir atsakomybės delegavimas 
	1
	2
	3
	4
	5

	Darbuotojų mokymai (kursai, seminarai, paskaitos ir pan)
	1
	2
	3
	4
	5

	Įmonės kultūros ir darbuotojų filosofijos suderinamumas
	1
	2
	3
	4
	5

	Darbuotojų pasitenkinimo savimi didinimas
	1
	2
	3
	4
	5

	Atvira darbuotojo ir darbdavio komunikacija
	1
	2
	3
	4
	5

	Papildomos paskatos (sveikatos draudimas, kelionės, pensijų draudimas ir pan)
	1
	2
	3
	4
	5

	Premijos ir priedai prie darbo užmokesčio
	1
	2
	3
	4
	5

	Padėkos ir pagyrimai žodžiu ir raštu
	1
	2
	3
	4
	5

	Lankstus darbo laiko grafikas
	1
	2
	3
	4
	5

	Paaukštinimas pareigose
	1
	2
	3
	4
	5

	Nuolatinis personalo vertinimas
	1
	2
	3
	4
	5

	Ryšys tarp užmokesčio ir darbo kokybės
	1
	2
	3
	4
	5

	Nuomonių ir pasiūlymų išklausymas
	1
	2
	3
	4
	5

	Bendri susirinkimai (vadovų ir darbuotojų)
	1
	2
	3
	4
	5

	Aiškus hierarchinis pavaldumas
	1
	2
	3
	4
	5


12. Ar dirbtumėte geriau jei būtumėte motyvuojami Jūsų pasirinktomis motyvavimos priemonėmis?

       Taip; 

       Ne;                  

       Nežinau.

13. Kokius sprendimus pasiūlytumėte Jūsų įmonės motyvavimo sistemos tobulinimui?

_______________________________________________________________________________________________________________________________________________________________________________________________________________________________________


B priedas

Personalo motyvavimo priemonių svarbos ir pasitenkinimo tyrimo rezultatai Lietuvos kelių transporto paslaugų įmonėse 

Paveikslų sąrašas





25 pav. Kelių transporto įmonėse dirbančių respondentų atsakymų pasiskirstymas pagal darbo reikšmingumą [sudaryta autoriaus]

